Prezident Kitabxanasının yaradılmasından 5 il ötür\nBu fikir yanvarın 24-də Azərbaycan Respublikası Prezidenti İşlər İdarəsinin Prezident Kitabxanasının 5 illiyinə həsr olunmuş "Dövlət idarəetmə orqanlarının sənəd-informasiya təminatı: müasir vəziyyəti və inkişaf perspektivləri" adlı beynəlxalq elmi-praktiki konfransda səslənib.\nGörkəmli oftalmoloq alim, akademik Zərifə xanım Əliyevanın məzarı üzərinə də gül dəstələri qoyulub.\nPrezidentin İşlər idarəsi müdirinin birinci müavini Oqtay Şahbazov informasiya cəmiyyətinin formalaşması və inkişafı dövründə Azərbaycan paytaxtında belə bir beynəlxalq tədbirin təşkilinin əhəmiyyətini yüksək qiymətləndirib. Qeyd edib ki, bu gün dinamik inkişaf mərhələsini yaşayan respublikamızda kitabxanaların fəaliyyətinin yaxşılaşdırılması, maddi-texniki bazasının, beynəlxalq informasiya məkanında mövqelərinin möhkəmləndirilməsi istiqamətində mühüm işlər görülür.\nƏsası ümummilli lider Heydər Əliyev tərəfindən qoyulmuş Prezident Kitabxanasına dövlət başçısı İlham Əliyevin də xüsusi diqqət və qayğı göstərdiyi, 2006-cı il iyunun 27-də onun şəxsən kitabxanaya gələrək buradakı vəziyyətlə maraqlanması, bu mədəniyyət ocağmın işinin daha da yaxşılaşdırılması ilə əlaqədar tapşırıq və tövsiyələrini verməsi diqqətə çatdırılıb.\nMədəniyyət və Turizm naziri Əbülfəs Qarayev konfransın yalnız kitabxanalar arasında deyil, eyni zamanda, ölkələr və xalqlar arasında informasiya mübadiləsinin təşkilində mühüm rol oynayacağını vurğulayıb. Nazir son iki ildə Azərbaycanda kitabxana işinin inkişafı ilə bağlı Prezident tərəfindən 4 dövlət sənədinin imzalanmasını bu sahəyə ölkə başçısının qayğısının birbaşa təzahürü kimi qiymətləndirib.\nPrezident Kitabxanasının direktoru Mayıi Əhmədov qeyd edib ki, konfransın əsas məqsədi cəmiyyətin informasiyalaşdırılması, informasiya texnologiyalarının kitabxana sahəsinə tətbiqi şəraitində qabaqcıl təcrübənin öyrənilməsi, fikir mübadiləsinin aparılmasıdır. M.Əhmədov bildirib ki, hazırda bu mədəni-maarif ocağı sənəd fondları və biblioqrafik ehtiyatlar yaradılması, kitabxana proseslərinin avtomatlaşdırılması, müasir kitabxana-informasiya texnologiyalarının tətbiqi sahəsində əhəmiyyətli vəzifələr yerinə yetirir. Bu, Azərbaycan Prezidenti İcra Aparatının, mərkəzi və yerli icra orqanlarının, ictimai və humanitar elmlər sahəsində çalışan tədqiqatçılara keyfiyyətli kitabxana-biblioqrafiya və informasiya xidmətinin təşkil edilməsinə imkan yaradır.\nAzərbaycan dövlətçiliyinə, milli ideologiyaya və azərbaycançılığa dair ədəbiyyatın təbliği mərkəzi kimi kitabxana həm də ümummilli lider Heydər Əliyevin zəngin irsinin və onun haqqında ədəbiyyatın toplanması, saxlanması və təbliği üzrə vacib funksiyaları yerinə yetirir. Kitabxananın yubileyi ərəfəsində onun əsərlərinin Azərbaycan Respublikası Prezidentinin İcra Aparatının rəhbəri, akademik Ramiz Mehdiyevin rəhbərliyi ilə "Azərnəşr" tərəfindən nəşr ediimiş 20 cilddən ibarət "Müstəqilliyimiz əbədidir" çoxcildliyinin elektron versiyası hazırlanıb və oxucuların istifadəsinə verilib.\nKitabxanada tətbiq edilən "İRBİS-64 -Kitabxanaların Avtomatlaşdırılma Sistemi" kitabxana-biblioqrafıya proseslərinin bütün mərhələlərini əhatə etməyə, iş prosesində davamlılığa nail olmağa, korporativ şəbəkələrlə əlaqəli işləməyə, beynəlxalq standartları və təsnifat sistemlərini, internet texnologiyalarını dəstəkləməyə və digər müsbət xüsusiyyətlərə yiyələnməyə imkan yaradıb. Bu sistem Prezident Kitabxanasında fundamental elektron kitabxana yaradılmasına və oxuculara məsafədən xidmət texnoloğiyasını tətbiq etməyə imkan verib.\nHazırda Elektron Kartotekanın Verilənlər Bazası ən vacib məqalələri və dövri nəşrlərdən götürülmüş digər materialları əks etdirən 100 mindən artıq biblioqrafik yazını əhatə edir.\nKitabxanada ən yeni texniki vasitələrlə təchiz edilmiş 14 oxucu yeri olan elektron resurslar zalı yaradılıb. Bu zalın tərkibində CD, DVD və digər informasiya daşıyıcıları toplanmış elektron media fondu təşkil edilib.\nAvtomatlaşdırma sisteminin vasitəsilə əməkdaşlarımız tərəfindən elmi-tədqiqat, analitlk və ictimai-siyasi fəaliyyətlə məşğul olan oxucu qruplarına yardım məqsədi ilə 13 adda daim yeniləşdirilən tammətnli elektron nəşr, 7 adda elektron biblioqrafik göslərici yaradılıb.\nM.Əhmədov belə bir inamını ifadə edib ki, bu konfrans həm Azərbaycanda kitabxana fəaliyyətinin inkişafı üçün əlavə bir stimul olacaq, həm də Prezident Kitabxanasının MDB ölkələrindən olan həmkarları ilə beynəlxalq əlaqələrinln möhkəmlənməsinə yardım göstərəcək.\nİki gün davam edəcək konfransın işində Rusiya, Belarus, Qazaxıstan və Moldovanın Prezident və Parlament kitabxan-larının rəhbərlərinin, kitabxanaşünaslıq sahəsində tanınmış alimlərin kitabxana işinin inkişafının müxtəlif istiqamətləri ilə bağlı məruzələri dinləniləcək, müzakirələr aparılacaq.\nMədəniyyət.- 2008.- 25 yanvar.- S. 2.


Cocuq Mərcanlıda gün ərzində 1037 qəlpə aşkarlandı\n15 Aprel 2017 20:31\nAzərbaycan Respublikası Ərazilərinin Minalardan Təmizlənməsi üzrə Milli Agentliyin (ANAMA) mütəxəssisləri aprelin 15-də Cəbrayıl rayonunun Cocuq Mərcanlı kəndində gün ərzində 1037 qəlpə aşkar ediblər. Mina və partlamamış hərbi sursat aşkar edilməyib. Ümumilikdə, 36 min 61 kvadratmetr ərazi yoxlanılıb.\nANAMA-dan AzNews.az-a verilən məlumata görə, 57 gün ərzində agentlik tərəfindən Cəbrayıl rayonunun Cocuq Mərcanlı kəndində 151 evə və yeni avtomobil yolunun keçəcəyi əraziyə baxış olub. İyirmi yeddi partlamamış hərbi sursat aşkar olunaraq zərərsizləşdirilib. Baxış zamanı 1 milyon 823 min 139 kvadratmetr ərazi yoxlanılıb.\nAgentlik tərəfindən yanvarın 1-dən aprelin 15-dək 5129 partlamamış hərbi sursat, tank əleyhinə 81 mina və piyada əleyhinə 9 mina aşkar olunaraq zərərsizləşdirilib. Ümumilikdə 1 milyon 879 min 903 kvadratmetr ərazi yoxlanılıb.


Yaz allergiyasını yaradan əsas səbəb...\n12 Aprel 2019 22:22\nYazın gəlişi ilə allergik xəstəliklərin fəallaşması başlayır. Bir çox mövsümi xəstəliklər, burun axması, qaşınma, göz yaşarması və dəri qıcıqlanmaları baş qaldırır.\nMilli.Az AZƏRTAC-a istinadən bildirir ki, Səhiyyə Nazirliyinin baş allerqoloqu Cəbrayıl Məmmədovun dediyinə görə, bəzi ağacların tozlanması allergiyaya meyilli olanlarda narahatlıq yaradır. Məsələn, fındıq, qızılağac, küknar, tozağacı və bəzən az da olsa tut və çinar ağaclarının tozcuqları havaya daxil olaraq həssas insanlarda allergiya əlamətlərinin baş qaldırmasına səbəb olur: "Havaya yayılan çiçək tozları insanın gözünə, dərisinə, tənəffüs yollarına düşərək allergiyaya meyilli olanlarda müəyyən əlamətlər əmələ gətirir. Allergiya selikli qişaların güclü qaşınması və dəri səpgiləri, ümumi zəifliklə özünü büruzə verir.\nXəstəliyin əsas əlamətləri burun tutulması, nəfəsalmanın çətinləşməsi, selikli qişanın ödemləşməsi, burunda və gözdə qaşınma və asqırmaların artmasıdır. Bəzən polinozlu xəstə 30-40 dəfə asqırmaq məcburiyyətində qalır. Belə allergiyalardan necə qurtulmaq olar?\nHəkim-allerqoloqun dediyinə görə, allergiyası olanlar xəstəliyin kəskin dövründə təbiət qoynuna çıxmamalı, xüsusilə küləkli havada bundan daha çox uzaq olmalıdırlar. O, xəstəliyin müalicəsi barədə isə bunları deyib: "Yaz allergiyası mütəmadi təkrar olunanda müayinələr aparılır və xəstəliyin dərəcəsinə görə müalicələr təyin edilir. Mövsümqabağı allergenləri xüsusilə durulaşdırmaq yolu ilə dərmanlar hazırlanır və payızın axırlarından başlayaraq peyvəndi xatırladan iynələr vurulur. Bunun nəticəsində bir müddət sonra xəstə orqanizmində qoruyucu anticisimlər əmələ gəlir".


Leyla Yunusdan Mirqədirovla əlaqələrini soruşublar - Ayna.az\nLeyla Yunusdan Mirqədirovla əlaqələrini soruşublar\nHüquq müdafiəçisi Leyla Yunusun dindirilməsi başa çatıb. APA-nın Baş Prokurorluğun Ağır Cinayətlərə Dair İşlər üzrə İstintaq İdarəsinin qarşısında olan əməkdaşının verdiyi məlumata görə, Leyla Yunus bir neçə dəqiqə əvvəl vəkili Xalid Bağırovla birgə idarəni tərk edib.\nJurnalistlərin suallarını cavablandıran Leyla Yunus nədə ittiham olunduğunu bilmədiyini deyib: “Mənə əsasən bir müddət əvvəl tutulan jurnalist Rauf Mirqədirovla bağlı suallar ünvanladılar. Onunla əlaqələrimə aydınlıq gətirməyimi istədilər. Mən də həmin suallara cavabımda Rauf Mirqədirovu yaxşı jurnalist kimi tanıdığımı və onunla bir neçə tədbirdə iştirak etdiyimi dedim”.\nQeyd edək ki, hüquq müdafiəçisi Leyla Yunus və həyat yoldaşı Arif Yunus dünən axşam saatlarında Bakı aeroportunda saxlanılıblar. Onların Bakı-Doha aviareysini həyata keçirən təyyarəyə minərkən saxlanıldıqları bildirilir.\n1 saylı Şəhər Klinik Xəstəxanasının reanimasiya şöbəsinə yerləşdirilən Arif Yunusun isə xəstəxanadan nə vaxt buraxılacağı bilinmir.\nBu barədə xəstəxananın reanimasiya şöbəsindən məlumat verilib. Şöbədən bildirilib ki, A. Yunus hələ də reanimasiya şöbəsindədir, palataya köçürülməyib. Onun vəziyyətinin yaxşı olduğu bildirilib.\nHüquq müdafiəçisi Leyla Yunusun həyat yoldaşı A. Yunusun aeroportda saxlanıldıqdan sonra vəziyyəti pisləşib və xəstəxanaya yerləşdirilib.


SOLFRONT | Oklend Paris Kommunasının bayrağını qaldırdı\nNəşr olunub Jan 11, 2012 | Şərh\nPessimist proqnozlara baxmayaraq, ABŞ-da “Uoll-Striti işğal et” hərəkatı davam edir. Həm də əgər əvvəlcə əsas diqqət Nyu-Yorkda Uoll-Stritə yönəlmişdirsə, indi əsas diqqət Kaliforniya ştatında Oklend şəhərinə yönəlib.\nBu şəhər işçi mübarizəsinin və radikal hərəkatin köhnə ənənələrinə malikdir.1946-cı ildə ABŞ tarixində son ümumi tətil məhz burada olmuş, 1966-cı ildə isə üzvləri sol baxışın tərəfdarı olan və zəncilərin hüquq bərabərliyi üçün mübarizə aparan (həmçinin də silahlı yolla) “Qara pantera” partiyasının əsası qoyulmuşdur. 2009-cu ildə polis özbaşınalığına qarşı qaradərili əhalinin qiyamları Oklendi silkələdi – buna bənzər hadisə bu ilin yayında Böyük Britaniyada da olmuşdu.\nTəəccüblü deyil ki, etiraz hərəkatı digər Oklenddə şəhərlərə nisbətən daha radikal xarakter daşıdı. “Oklendi İşğal et” hərəkatında “işğal et” termini yalnız ictimai yerlərdə nümayişlərin keçirilməsi demək deyil, xalq demokratiyasına əsaslanan alternativ hakimiyyət sistemi yaratmağa çalışan işçi qüvvəsinin cəhdidir. Etirazçılar dünyada ilk proletar dövlətin – Paris Kommunası 1871-ci il – ardıcılı kimi özlərini “Oklend Kommunası” elan etdilər.\nOklend Kommunasının müraciətindən: “Biz işsizliyin və borcun səviyyəsi yeni norma olan, yoxsulluq və kimsəsizliyin polis zorakılığı və azadlıqdan məhrum edilməklə birləşdiyi dünyada yaşayırıq”. Bütün dünya iqtisadiyyatı dağıldı və ABŞ və ya digər ölkə siyasətçiləri bununla bir şey etməkdə gücsüzdürlər. Hakimiyyəti öz əlimizə almaq, çıxarıldığımız sahələri işğal etmək və bizdən oğurlanmış hər şeyi qaytarmağın vaxtı gəldi”.\n10 oktyabr 2011-ci il tarixində Oklendin mərkəzi meydanında etirazçıların çadır düşərgəsi yarandı. İki həftə ərzində düşərgə yüzlərlə aktivist tərəfindən məskunlaşmış və idarə olunan, öz mətbəxi, uşaq bağçası, məktəb, kitabxana, ilk yardımın məntəqələri və hətta Occupation Times-in həftəlik jurnalı olan şəhərciyə çevrildi. Şəhər hakimiyyəti əvvəlcə sözlə etirazçılara öz şəfqətini, onların sağlamlıqlarından, sanitar normalara riayət etməmələrindən, tonqalların yetişdirilməsi və s. barədə narahat olduqlarını bildirirdi. Çadır şəhərciyinin sakinləri administrasiyanın bütün iddialarını yaxşı yerinə yetirirdilər. Elə ki, yersiz iradlar üçün səbəblər bitdi, kommuna köçürülmə haqqında təlimat aldı, amma ona məhəl qoymadı. 25 oktyabr səhər saatlarında dişinə kimi silahlanmış 500 polis nəfəri silahlılardan, gözyaşardıcı qazdan, səs qumbaralarından, rezin güllələrdən istifadə edərək şəhərciyi dağıtmağa başladılar. Zərər çəkmişlərin arasında mükafatlara layiq görülmüş 23 yaşlı İraq müharibəsinin veteranı Skott Olsen də vardı, hansı ki, “İraq veteranları müharibəyə qarşıdır” təşkilatının başqa nümayəndələriylə birlikdə etiraz edənlərə qoşulmuşdu. İndi o səs qumbarasının zərbəsindən kəllənin sınığıyla ən yaxın hospitala yerləşdirilmişdir.\nErtəsi gün, 26 oktyabrda, nümayişçilər meydana qayıtdılar və düşərgəni yenidən tikdilər. Ümumi yığıncaqda Oklendin proletar ənənələrini yada salmağa və noyabr ayının 2-də ümumi tətil təşkil etməyə qərar verilmişdi. Müxtəlif hesablamalar görə, tətildə 7 mindən 100 minə qədər insan iştirak etmişdi. Belə fərq onunla izah olunur ki, çox işçilər etiraz aksiyasında rəsmi iştirak etməsələr də, gündüz məzuniyyəti götürmüşdülər. Tətil yerli sakinlərdən böyük dəstək aldı. Tətildə uşaqlarla birlikdə valideynlər, müəllimlər, uşaq bağçalarının işçiləri və dövlət xidmətçiləri iştirak edirdilər. Etirazçılar ABŞ-da ticarət dövriyyəsinin ölçüsü görə beşinci yeri tutan Oklend limanına girişi bloka almışdılar. Gün ərzində etiraz aksiyası hər iki tərəfdən çoxsaylı həbslərlə və xəsarət alanlarla nəticələnmiş, polislə toqquşmalarla keçdi.\nHökumət tərəfindən edilmiş xəbərdarlıqlardan və etirazçılardan birinin polis tərəfindən öldürülməsindən sonra noyabrın 15-i mərkəzi meydandakı çadır düşərgəsi yenidən dağıdıldı. Bununla belə, Oklend Kommunası əvvəlki kimi sağdır və onun iştirakçıları polis nəzarəti altında olmasına, gecə meydanda gecələmək qanunsuz olmasına baxmayaraq meydana yığılırlar. Bundan başqa, o hakimiyyət tərəfindən güclənən təzyiqə cavab olaraq daha geniş vüsət almağa hazırlaşır. Noyabr ayının 18-də Kommuna ABŞ-ın Sakit okean sahillərinin başqa şəhərlərindəki tərəfdarlarını bütün dəniz portlarının işini iflic etməyə çağırdı. Bu görünməmiş aksiya 12 dekabrda olmuşdu.Yeni 2012-ci ilin birinci günündə isə etirazçılar Kaliforniyanın şimalında San-Fransisko və Oklendi birləşdirən Bay Bridge körpüsü üzrə avtomobillərin hərəkətini dayandırmağı planlaşdırırlar.\nOklenddə baş verəcək hadisələr ABŞ-da “İşğal et” hərəkatı üçün dönüş ola bilər. Onlar hərəkatın inkişafına düzgün və effektiv istiqamətdə imkan yaradırlar: bədnam “bir faiz”ə real zərbə vura biləcək əlvan hippi performansından tutmuş fəhlə sinifinin təşkil olunmuş mübarizəsinə kimi.\nAmma bu mübarizə nə naminə aparılacaq? ABŞ-da bu yaxınlarda prezident seçkiləri keçirilməlidir və Demokrat partiya prezident kreslosuna Obamanı və ya başqa öz namizədini irəli sürməkdən ötrü onların azarkeşliyindən istifadə etmək üçün etirazçılarla oyun aparır, var gücü ilə “Uoll-Striti İşğal et”hərəkatını “özəlləşdirməyə” çalışır. Bu planda son dərəcə əhəmiyyətli olan fakt budur ki, Oklend Kommunası rəsmi siyasi güclərlə hər hansı dialoqdan prinsipial olaraq imtina edir. Oklenddə etiraz edənlərin əsas hissəsini iyirmi-otuz yaşlı cavan insanlar təşkil edir. Onlar, bir çoxu işçi olaraq özünü “orta sinif” hesab etmək vərdişi qazanmış orta yaşlı insanlardan tamamilə fərqli dünyada yaşayırlar. Gənclər üçün işsizlik, təhsil haqları, kommunal mənzillərdə həyat tərzi – bunlar yeganə mümkün olan reallıqdır (Kommunal mənzillər yalnız keçmiş “xəkəndaz” ölkələrində deyil, həm də “azad dünyanın” ən qabaqcıl ölkələrində mövcuddur və onların sakinlərinin sayı SSRİ-də olduğu kimi hər il azalmır, əksinə artır. Və bu kartondan apartamentlərdə və ya zibil çənlərində yaşayan insanların həyat şərtləri ilə müqayisədə yaxşı şəraitdir).\nYeni nəsil amerikalılar, 1980-ci illərdən qısa müddətə “insan simasını” sürətlə itirməyə başlayan “sağ çevriliş” illərində, “vəhşi” kapitalizmə qayıtma zamanı çoxalırdılar. Bu gün orta yaşlı amerikalılar köhnə “sosial dövlət” vaxtları üçün darıxdıqları və “hər şeyin normasına qayitmasına” ümid etdikləri halda, bu “normanı” görməyən gənclər bilir ki, tarixi geri çevirmək mümkün deyil. Bu gənclər rəsmi siyasətə inanmır, seçkilərə getmir, dövlətlə bağlı heç bir illüziya qurmurlar. Buradan Oklend Kommunasının şüarları:\n“Polis – varlıların əlində alətdir”. “İşçi həmrəyliy!”. “Burjualarla və siyasətbazlarla heç bir kompromisə getmək olmaz!”. “Uoll-Strit – hər iki partiyanın sahibidir. İşçiyə öz partiyası lazımdır!”.\nÖz müraciətlərində Oklend Kommunası vurğulayır: “Bizə bütün dünya baxır” Və həqiqətən də Oklendə öz dəstəyini yalnız ABŞ-ın qalan şəhərlərinin etirazçıları deyil, həm də Meksika sapatistləri və hərbi xunta qarşı etiraz edən misirlilər də ifadə etdilər. Oklend Kommunasının Parisdəki və ya 1917-ci ildə Rusiyadakı sələfləri kimi tarixdə eyni rolu oynaya bilib-bilməyəcəyini zaman göstərəcək. Ümid var ki, Oklendin işçilərinin mübarizəsi bütün dünya zəhmətkeşləri üçün nümunə olacaq və indiki cəmiyyətin inqilabla yenidən qurulması, XX əsr inqilablarının müsbət və mənfi nəticələrini nəzərə alan fəhlə sinifinin siyasi hakimiyyətinin müasir formalarının axtarışı haqqında məsələləri yenidən müzakirə etməyə icazə verəcək. Bu sualara cavab düzgün olub-olmamasından asılı olmayaraq nəzəri kitablardan çıxarılmış ola bilməz – o yalnız canlı həyatda tapılmış ola bilər, kommunist başlanğıclarında real həyat və mübarizənin təşkili prosesində ola bilər. Oklendin işçiləri hal-hazırda bu yolda əhəmiyyətli addımlar atırlar. Buna görə onlara eşq olsun!


30 avq 2019, 18:14\nEkologiya və Təbii Sərvətlər Nazirliyinin Milli Hidrometeorologiya Departamentindən verilən məlumata görə, Böyük və Kiçik Qafqazda hava şəraitinin qeyri-sabit keçəcəyi, şimşək çaxacağı, arabir yağış yağacağı gözlənilir.\nAyrı-ayrı yerlərdə leysan xarakterli olacağı, dolu düşəcəyi ehtimalı var. Sentyabrın 1-də gündüz bəzi rayonlarda yağışda fasilə olacaq. Mülayim şərq küləyi əsəcək. Havanın temperaturu dağətəyi rayonlarda 19-23, dağlıq rayonlarda 15-18 dərəcə isti təşkil edəcək.\nBakıda isə avqustun 31-də hava şəraitinin qeyri-sabit keçəcəyi, arabir yağış yağacağı gözlənilir. Gecə yarımadanın bəzi yerlərində yağışın intensiv olacağı ehtimalı var. Avqustun 31-i günün ikinci yarısında və sentyabrın 1-də hava əsasən yağmursuz keçəcək. Mülayim şimal-şərq küləyi əsəcək. Havanın maksimal temperaturu 21-26 dərəcə isti təşkil edəcək.


Bakıda həlli mümkünsüz görünən problem\n14:00 03.09.2018 (Yenilənib 13:37 03.09.2018)\nBAKI, 3 sentyabr — Sputnik. Şəhərin mərkəzi küçələrində piyadaların gediş-gəlişi üçün nəzərdə tutulmuş səkilər yox vəziyyətindədir. Səkilərin bəziləri çox ensizdir, bəziləri isə işıq və ya yol nişanlarının dirəkləri ilə zəbt edilib. Enli piyada səkilərini isə çox zaman ya sürücülər, ya da kafe-restoran sahibləri tərəfindən maşın dayanacağı kimi istifadə edilir.\nBelə olan şəraitdə piyada necə etməlidir ki, qəza şəraiti yaratmadan yolu keçə bilsin? Sputnik Azərbaycan bu suala cavab tapmağa çalışıb.\n"Jurnalistika və İnkişaf Mərkəzi" İctimai Birliyinin sədri, yol-nəqliyyat eksperti Elməddin Muradlı deyib ki, şəhərin mərkəzi küçələrində yaşanan bu problem Şəhərsalma və Tikinti Məcəlləsinin kobud şəkildə pozulması deməkdir.\n"Sovet dövründə və müstəqilliyin ilk illərində Bakıda sistemsiz quraşdırılma işləri aparılıb. Bu yaxınlarda mətbuatda oxudum ki, ermənilər deyir, “biz Bakı üçün elə problemlər qoyub getmişik ki, bunu heç cür həll etmək mümkün deyil”. Kanalizasiya lyukları, rabitə və s. xətlər düz yolun ortası ilə çəkilib, nə qədər tarazlamağa çalışırlar, ancaq yenə də tam həlli mümkün deyil. O xətlərin istiqaməti tamamilə dəyişdirilməlidir", — Muradlı bildirib.\nEkspert qeyd edib ki, bu problemlərin köklü surətdə həll edilməsi üçün Bakını söküb yenidən tikmək lazımdır, bu isə böyük vəsait tələb edir: "Bu kimi məsələlərdə nə sürücüləri, nə də piyadaları qınamaq olmaz. Çünki bu, onların iradəsinə bağlı məsələ deyil. Həmin ərazidə hər hansı bir hadisə baş versə, kim cavab verəcək? Heç kim. Aidiyyatı qurumlar bu məsələni gündəmdə saxlamalıdır" — deyə E.Muradlı vurğulayıb.\nNəqliyyat eksperti Azər Allahverənov Bakıda piyada səkilərinin sahibkarlar, ticarət obyektləri və restoran sahibləri, həmçinin tikinti şirkətləri tərəfindən zəbt edildiyini bildirib: “Səkilər o qədər zəbt edilir ki, piyadanın hərəkəti üçün yer qalmır. Belə olan şəraitdə piyada məcbur qalır ki, avtomobil yolu ilə hərəkət etsin”.\nA.Allahverənovun fikrincə, buna görə də, Bakı Nəqliyyat Agentliyi, Dövlət Yol Polisi və s. qurumlar mütəmadi olaraq monitorinqlər aparmalıdır: "Səkilərin zəbt edilməsi halları aşkar edilməli və aradan qaldırılmalıdır ki, piyadalar rahatlıqla hərəkət edə bilsinlər. Piyadalar belə hallarla qarşılaşdıqları zaman alternativ yollar seçməlidirlər. Xoşagəlməz halların aradan qaldırılması üçün insanlar öz sağlamlığını və təhlükəsizliyini özləri düşünməlidirlər".\nHüquqşünas Fərid Həmidlinin sözlərinə görə, Bakının mərkəzi küçələrində belə hallarla daha çox rastlaşmaq paytaxtın qədim arxitekturasından irəli gəlir. Ancaq həmin ərazilərdəki evlər sökülərək yeni yollar salındığı üçün bu problem də zamanla aradan qalxacaq.\nF.Həmidli problemin tamamilə aradan qalxacağına qədər piyadaları diqqətli olmağa çağırıb: "Hər bir halda piyadalar diqqətli olmalıdırlar. Piyada səki, piyada zolağı və yol çiyinləri ilə, bunlar olmadıqda isə velosipedçilərin hərəkətini çətinləşdirməmək şərti ilə velosiped yolu ilə hərəkət etməli və ya ayırıcı zolağı olan yollarda hərəkət hissəsinin xarici kənarı ilə getməlidir".\n"Ancaq iri əşyalar daşıyan və ya aparan piyadaların, habelə mühərriksiz əlil arabalarında gedən şəxslərin səki və ya yol qırağı ilə hərəkəti başqa piyadalar üçün maneə yaratdıqda, onlar yolun hərəkət hissəsinin kənarı ilə gedə bilərlər” — Həmidli vurğulayıb.\nHüquqşünas onu da əlavə edib ki, İnzibati Xətalar Məcəlləsinin 338-ci maddəsi ilə piyadalar və yol hərəkətinin başqa iştirakçıları tərəfindən yol hərəkəti qaydalarının pozulmasına, piyada svetoforunun və ya nizamlayıcının işarələrinə riayət edilməməsinə, yolda yaxınlaşmaqda olan nəqliyyat vasitələrinin qarşısına qəflətən çıxılmasına, qırmızı və ya göy sayrışan işıq və xüsusi səs siqnalı qoşulmuş nəqliyyat vasitəsi yaxınlaşan zaman hərəkət hissəsinin tərk edilməməsinə görə — iyirmi manat məbləğində cərimə edilir.\nsəki, piyada, obyekt, ekspert, Bakı, sürücü


Banklarda əmanət qəbuluna dair son vəziyyət – FAİZLƏR - BANK - Fins.az\nAzərbaycanın kommersiya bankları manatla qəbul etdikləri əmanətləri bahalaşdırmaqda davam edir. Son bir ayda daha 7 bank milli valyutada yerləşdirilən əmanətlərinin illik faiz dərəcəsini artırıb. Söhbət həm klassik, həm də yığım əmanətlərindən gedir.\nBelə ki, manat əmanətlərinin 1 illik müddətə gəlirliliyi "Atabank"da 10,5-12%-dən 13,5-15%-ə, "Azər-Türk Bank"da 6,5-7%-dən 10-10,5%-ə, "Bank Avrasiya"da 7-10%-dən 10-13%-ə, "Bank of Baku"da 12-13%-dən 13,5-14%-ə, "Bank VTB (Azərbaycan)"da 12-14%-dən 15-16%-ə, "Nikoyl Bank"da 14,5-15%-dən 15-15,5%-ə, "Turanbank"da isə 13-13,4%-dən 16-16,5%-ə yüksəlib.\nƏvəzində yerli banklar xarici valyutada, əsasən ABŞ dollarında qəbul etdikləri əmanətləri ucuzlaşdırmaqda davam edir. Son bir ayda daha 7 bank Amerika valyutasında yerləşdirilən əmanətlərin illik faiz dərəcəsini azaldıb.\nBelə ki, dollarla əmanətlərinin 1 illik müddətə gəlirliliyi "Bank Avrasiya"da 2,75-3%-dən 2-2,25%-ə, "Bank VTB (Azərbaycan)"da 4-4,5%-dən 3-3,5%-ə, "Expressbank"da 3-5%-dən 1-2,5%-ə, "Kapital Bank"da 1,5-2%-dən 1-1,2%-ə, "Nikoyl Bank"da 5,5-6%-dən 2,5-3%-ə, "Unibank"da 4,5-4,75%-dən 3-3,1%-ə, "Yapı Kredi Bank (Azərbaycan)"da isə 2,5%-dən 1,5%-ə (faizlər aylıq ödənildiyi halda) düşüb.\nBanklar arasında avro ilə qəbul etdikləri əmanətləri ucuzlaşdıranlar da var. Məsələn, son bir ayda "Bank Avrasiya"da avro əmanətlərinin 1 illik müddətə gəlirliliyi 0,5-1%-dən 0,25-0,5%-ə düşüb. Bəzi banklar, məsələn "Nikoyl Bank" və "Unibank" isə Avropanın vahid valyutasında əmanət qəbulunu dayandırıb.\nİran Milli Bankı Bakı filialı\n“Yapı Kredi Bank(Azərbaycan)”\nQeyd edək ki, müddətdən asılı olaraq banklarda faizlər daha yüksək ola bilər.


Mostbet – KIDSTRONIK robótica educativa\nMostbet Casino: Azərbaycanlı oyunçular üçün uyğun olan möhkəm bir kazino\nLeave a Comment\t/ Mostbet / By admkidstronik\nMostBet 2009 -cu ildə quruldu və hazırda 90 -dan çox ölkədən oyunçu qəbul edir. Venson Ltd., sahibi Kipr mərkəzli bukmeykerdir. Şərqi Avropa irsinə malikdir və Curacao lisenziyalıdır. Qeydiyyat BETB2B bahis platforması vasitəsilə bir kliklə aparılır. Ənənəvi e-poçt və telefon qeydləri də təklif olunur. MostBetSportsbook hər həftə 15,000+ hadisəyə ev sahibliyi edir. Əsas idman növlərinin hər biri üçün çox yüksək nisbətlər və canlı yayım təklif edirlər.\nQarşılaşma əvvəli seçimlər baxımından Mostbet, iyirmi və ya daha çox idman növündə çoxlu hadisələrlə gəlir. Basketbol və basketboldan döşəmə və bandyə qədər bütün tədbirlərin ödənişi 95% -dir. Futbol üzrə ən yüksək liqalarda 85 -dən çox bahis növü mövcuddur. Ödənişlər 95% -dir və bazarlar yarı zamanlı qaliblərdən interval və geri dönüş bahislərinə qədər dəyişir. Ancaq Asiya qüsurları və Oyunçu Xüsusiyyətləri mövcud deyil. EPL, Bundesliqa və Çempionlar Liqasının ən yaxşı nümunələri daxil olmaqla, bütün böyük turnirlər MostBet -də mövcuddur.\nBasketbolçular NBA üçün 15 -dən çox, Avroliqada isə 95 -dən çox ödəmə ilə 40 -dan çox bazar kəşf edəcəklər. Oyunçular üçün rekvizitlər və ya cəmlər kimi xüsusi olan heç bir bahis yoxdur. Ən məşhur bazarlar arasında oyun qazanan və ümumi xal var. Tennisdə, Avstraliya Açığı və Uimbldon kimi ITF, Dünya Turu və Böyük Dəbilqə turnirləri oyunçulara çoxlu bahis imkanları verəcək. 15+ bazarda oyun qalibləri və dəstləri, dəqiq hesab və ümumi oyunları tapmaq mümkündür.\nMostBet, minlərlə oyunda yüksək bahislə gələn canlı bahis təklif edir. كوتشينة Futbol sürətli bazarları 15 dəqiqəlik fasilələrlə nəticələrə bahis etməyə imkan verir. Card Corner, Next Team to Score, ən məşhur canlı bahislərdən bir neçəsidir. Tam nağd pulu oyun boyu əldə etmək mümkündür, lakin Qismən və Avtomatik olaraq yoxdur. Bet Builder əlçatan deyil. Sistemi sınamaq üçün ardıcıl bir neçə bahis qoyduqdan sonra da canlı mərclərin qəbul edilməsi ani olmadı. Təxminən 3-4 saat çəkdi.\nOurMostbet araşdırması müştəri xidmətini, bank seçimlərini və Canlı yayımı da qiymətləndirdi. Mostbet söhbət, e -poçt və ya Whatsapp vasitəsilə mövcuddur. Helpdesk Chat İngilis, Fransız, Rus, İspan, Alman, İtalyan və Hindu dillərində, veb saytında 25 -dən çox dildə mövcuddur.\nVISA, Mastercard, Skrill, Neteller, Webmoney, PerfectMoney, ecoPayz, Qiwi və Cryptos vasitəsilə MostBet hesabınıza pul yatırmaq mümkündür. Vəsait dərhal hesaba köçürüləcək. İcazə verilən minimum məbləğ 2 avro, maksimum limit isə 1 avrodur.500. Pulların çəkilməsi, depozit ilə eyni metoddan istifadə etməklə 72 saat çəkir və pulsuzdur. Maksimum bahis kuponu 22 EUR qədər ola bilər.000 və iOS və Android üçün mövcud olan mobil tətbiq vasitəsilə bahis edə bilərsiniz.\nİdman kitabı, böyük bahis saytları üçün standartdan üstündür. Yeni müştərilərə 300 avroya qədər səxavətli bir xoş bonus təqdim olunur. Bu, uyğun əmanət bahisidir ki, pulsuz mərc ilk əmanətə bərabərdir, ancaq yeni müştərilər üçün ayrılmış xoş bonusla məhdudlaşır. Yeni oyunçulara promosyon komandası da baxır. دمبله\nMövcud və yeni oyunçular üçün mövcud olan promosyonların tam siyahısını görmək üçün yuxarıdakı promosyonlar bölməsinə vurun. Burada tapa biləcəyiniz təkliflərdən bəziləri qazanc üçün bonuslar, cashbacklər və artan bahislərdir. Sevdiyiniz idman növləri ilə müntəzəm bahislər etdiyiniz üçün bonuslarla mükafatlandıran bir sadiqlik proqramına da qoşula bilərsiniz.\nMostbet ilə idman bahislərinə bahis etmək asandır və bahislər də ədalətlidir. Ticarət komandasının Premyer Liqa futbol matçının qalibləri, ilk qolçu və düzgün hesab kimi ən tanınmış bazarlarda təkliflərini təhlil etdik. Bazar ortalamaları da bahislərə uyğun gəlirdi. Mostbet ən yaxşı kitabçılarla ayaqlaşa bilməsə də, müxalifətlə rəqabət apara bildi.\nFutbol və basketbol üzrə ixtisaslaşan bir neçə bazar da var. Fərqli olmağa çalışırlar və birbaşa rəqiblərdən daha yaxşı nisbətlər təklif edirlər. Bu iddialar Mostbet rəylərinin əksəriyyəti tərəfindən dəstəkləndi. Bu kitab sizi narazı salmayacaq, amma bizi heyran qoymadı. 7/10 tam olaraq doğrudur.\nMostbet bahis veb saytından istifadə edərək qumar oynaya və ya Android və iOS cihazlarına yüklənməsi asan olan mobil tətbiqdən faydalana bilərsiniz. Ən yeni kitabçılar mobil tətbiqetmələr təklif etmirlər. Buna görə də Mostbet tətbiqindən təsirləndik. Çox istifadəçi dostudur və bahis, idman və idman baxımından masaüstü versiyası ilə eyni promosyonları təqdim edir.\nBu baxımdan Mostbet bukmeykerindən təsirləndik, buna görə də ödəniləcək kreditə görə kredit verdik. Tətbiqi birbaşa mobil ana səhifədən yükləyə bilərsiniz. Bahis etmək, uduşları geri götürmək, nağd pul yatırmaq və pulsuz mərc etmək üçün daxil olun.\nMostbet -in araşdırılması zamanı Mostbet -in istifadəsinin asan olduğunu kəşf etdik. İstifadəsi asan olsa da, bəzən ləng ola bilər. Mostbet’in futbol üçün bahis bazarları müsbət idi, ancaq at yarışlarının olmaması böyük bir xəyal qırıqlığı idi.\nGrand Slams da daxil olmaqla ən əhəmiyyətli tennis yarışlarında bahis edəcək çox şey yox idi. Ən açıq bazarlar əhatə olundu, amma başqa bir şey deyil.\nMostbet marketinq komandası, səylərini normal bahis bazarlarından daha yüksək olan futbol ətrafında cəmləmiş kimi görünür. Futbol dünyanın ən bahisli ən populyar oyunu olduğundan məntiqlidir. Bütün yüksək liqalarda, yarışlarda, komandalarda və oyunçularda qumar oynaya bilərsiniz.\nBöyük oyunları televiziyada canlı izləmək üçün 100 -dən çox bazar var. Futboldan uzaq, tipik olmayan heç nə yoxdur. Standart bazarlar var, amma qeyri -adi bir şey yoxdur. Punters tərəfindən sevilən tennis bazarında heyran qalmaqdan daha az hiss etdik. Komandanın gələcəkdə həll edəcəyi bir problemdir.\nDoğrudur, Mostbet hələ sənayenin ən yaxşı adları ilə eyni səviyyədə güvənmir. 2009 -cu ildə başladılar və ilk günlərdə nisbətən fərq edilmədilər, lakin heç bir diqqət çəkə bilmədilər. Son bir neçə ildə artdıqları halda kitablarının etibarlılığı aşağı səviyyədədir. Bu, kitabçı olan insanın nə qədər təcrübəli və ya təcrübəsiz olduğunu əks etdirmir.\nŞübhəsiz ki, qumar oynamaq üçün pis bir yer deyillər. sport 888 On ildən çoxdur fəaliyyət göstərən bir şirkət üçün o qədər də tanınmırlar. Yeni müştərilərə təsirli bir xoş bonus və müxtəlif promosyonlar olan mövcud oyunçular verərək etibar qazanmağa çalışırlar. Aşağı bir nüfuz balı, bu ssenaridə qumar oynamamaq üçün bir səbəb olmamalıdır, amma doğru istiqamətdə gedirlər.\nMostbet ilə eyni onlayn qumar sənayesində olan bir çox idman kitabları, ödəniş üsulları baxımından o qədər də təsirli deyil, bu firma bizi heyran qoyur. Müştərilərinə etibarlı və təhlükəsiz ödəniş üsulları üçün bir neçə seçim təqdim edirlər. Hesabınıza dərhal pul köçürə bilərsiniz.\nHesablarınızdan birinə pul çəkə bilərsiniz. Debet kartınızdan və ya bir çox elektron cüzdanınızdan istifadə edərək pul köçürə bilərsiniz. Mostbet, kriptovalyutada da var və Bitcoin və digər hörmətli adlarla pulla ticarət etməyə imkan verir. Əlavə məlumatları aşağıdakı cədvəllərdə tapa bilərsiniz. Bütün dəyərlər Avro ilə ifadə olunur.\nMostbet xidmətinin bəzi cəhətlərindən heyrətləndiyimiz halda, bizə görə digərləri çatışmır. Kripto kimi müxtəlif ödəniş variantları və futbol oyunçuları üçün bahis variantları diqqətimizi çəkdi. Əmanətlərin 2 avroya qədər aşağı salınması da bizi çox təəccübləndirdi.\nAt yarışı, ortalama bir müştəri dəstəyi və tennis üçün maraqlı olan bahis bazarlarının olmaması ilə kifayətlənmirlər. Bu bahisləri qəbul edən və ağlabatan bahisləri olan, lakin hələ də sənaye liderləri arasında olmaq iddiasında olmayan əsas bir kitabçadır. Ümumi reytinq Mostbet ilə təcrübələrimizin əsl nəzərdən keçirilməsidir.


“İlk tammetrajlı animasiya filmi çəkiləcək” – GSR.fm\n“İlk tammetrajlı animasiya filmi çəkiləcək”\n28 Oktyabr, 2016, 17:22 23 Mart, 2020 3\n28 oktyabr – Beynəlxalq Animasiya Günüdür. Bu barədə GSR.fm-ə Cəfər Cabbarlı adına “Azərbaycanfilm” kinostudiyasının direktoru, Azərbaycan Prodüserlər Gildiyası sədri Müşfiq Hətəmov müsahibə verib. O deyib ki, kinonun inkişafına dair prezident tərəfindən imzalanan dövlət proqramına əsasən bu sahədə bir çox layihələr həyata keçirilməyə başlanılıb:\n“Bunlardan ən əsası Azanfilm kinostudiyasının müasir avadanlıqlarla təmin edilməsidir. Məhz bundan sonra yaradıcılıq məsələlərinin gücləndirilməsi üçün bir neçə mövzularda animasiya filmləri çəkilməyə başlanıldı. Bizdə animasiya üzrə mütəxəssislər hazırlanmadığına görə müsabiqə elan etdik və bu sahədə bacarığı olan 14-ə yaxın gənc Azanfilm kinostudiyasında əməkdaşlığa cəlb edildi. Hazırda onların 6-sı yeni layihə üzərində çalışırlar. Eyni zamanda ilk dəfə olaraq tammetrajlı animasiya filminin çəkilişinə başlanıldı.”\nMüşfiq bəy onu da qeyd edib ki, Azərbaycanda filmlərin, eləcə də animasiyaların yayımı ilə bağlı çətinlik var:\n“Biz artıq Milli Məclisə yeni kino qanun layihəsini təqdim etmişik. Qanun layihəsinə əsasən milli kino vaxtı nəzərdə tutulub. Məhz bu milli kino vaxtında çəkdiyimiz cizgi filmlər, animasiyalar və yeni filmlər mütəmadi olaraq göstəriləcək. Əfsuslar olsun ki, tamaşaçılar animasiya filmlərinin çoxunu görmür və bu problem artıq qanun çərçivəsində həll edilməyə başlanılıb.”\nÖncəki xəbər“Sarı gəlin” layihəsinin təqdimatı olubNövbəti xəbərUşaq Hüquqları aylığı çərçivəsində tədbir keçirilib\ninstead funeral [url=http://cialisles.com/#]cialis 20mg[/url] tonight consist greatly mode cialis no presciption online slow bat cialis\n20mg tight dimension http://cialisles.com/\nnew chart [url=http://viacheapusa.com/#]generic viagra sales[/url] collect stick\nweekly requirement lowest price viagra 100mg closely cut generic viagra sales otherwise shoot http://viacheapusa.com/


Azərbaycan sərhədyanı ticarəti inkişaf etdirməlidir - Azturk Fm\nAzərbaycan sərhədyanı ticarəti inkişaf etdirməlidir\nEkspert: “Bu ticarət növü Avropada daha yüksək təşəkkül tapıb” Azərbaycanda sərhədyanı ticarətin asanlaşdırılması sahəsində addımların atılmasına ciddi ehtiyac var. Sərhədyanı ticarət – ticarət və öd...\nEkspert: “Bu ticarət növü Avropada daha yüksək təşəkkül tapıb”\nAzərbaycanda sərhədyanı ticarətin asanlaşdırılması sahəsində addımların atılmasına ciddi ehtiyac var. Sərhədyanı ticarət – ticarət və ödəmələr haqqında lokal müqavilələr, hər il bağlanan protokollar əsasında ümumi sərhədi olan ölkələrin sərhəd rayonlarında aparılan əmtəə mübadiləsi şəklində baş verən beynəlxalq ticarətin məhdud növüdür. Sərhədyanı ticarət dünyada qədim dövrlərdən mövcud olsa da, ötən əsrin 60-cı illərindən müasir formasını almağa başlayıb. Hazırda dünyanın əksər bölgələrində bu ticarət növündən geniş istifdadə olunur.\nSərhədyanı ticarət əsasən ölkələrin bir-biri ilə həmsərhəd bölgələrini əhatə edir. Bu ticarət növü alqı-satqı əməliyyatlarının sürətlə və daha az sənədləşmə ilə həyata keçirilməsi baxımından çox cəlbedici hesab olunur. Xüsusilə ərazisi böyük olan dövlətlər müxtəlif qonşularla regional əməkdaşlığı inkişaf etdirmək üçün sərhədyanı ticarəti təşviq etməyə çalışırlar. Bunun üçün sərhəyanı ticarət əlaqələrini asanlaşdıran qanunvericilik hazırlanır, prosedurlar sadələşdirilir.\nAzərbaycanda sərhədyanı ticarətin vəziyyəti heç də yüksək qiymətləndirilmir. Ötən il Dünya Bankının hazırladığı “Doing Business” hesabatında Azərbaycanın mövqeyini pisləşdirən bir istiqamət sərhədyanı ticarətin vəziyyəti olub. Bu göstərici üzrə 190 ölkə arasında 83-cü yeri tutmuşuq. Hesabata görə, bu sahədə prosedurların mürəkkəbliyi, çoxsaylı sənədlərin tələb olunması, bütövlükdə bu hüququn əldə olunması üçün vaxt və xərcin çox tələb olunması problemli məsələlərdir.\nİqtisadi İslahatların Təhlili və Kommunikasiya Mərkəzinin eksperti Nicat Hacızadənin “Yeni Müsavat”a dediyinə görə, sərhəddə ticarət “Doing Business” hesabatının xarici ticarət iştirakçılarının fəaliyyət dairəsini özündə əks etdirən alt-indikatordur (göstəricidir): “Alt-indikator beynəlxalq ticarət müstəvisində ixracatçılarla idxalçılar arasındakı vaxt, sərfiyyat, sənədləşmə və tranzit daşımalarını özündə əks etdirərək, beynəlxalq metodologiyanın tələbi əsasında hesablanır. Ticarətin azadlığı – daha çox xarici ticarət iştirakçıları arasındakı liberallıq göstəricisini əks etdirir ki, digər beynəlxalq reytinq sayılan “İqtisadi Azadlıq” hesabatında xüsusi alt-göstərici kimi qeyd olunur. İki göstərici arasında birbaşa əlaqə olmasa da, dolayı əlaqələr mövcuddur. “Ticarət azadlığı” həm iqtisadi nəzəriyyə baxımından, həm də beynəlxalq ticarət nəzəriyyəsi cəhətdən ticarət baryerlərini və qeyri-tarif baryerini özündə əks etdirir. Digər tərəfdən, iqtisadiyyatın xarici təsirlərə qarşı immunitetinin saxlanılması, daxili və milli istehsal fəaliyyətinin idxal ticarətinə qarşı dözümlüyü, milli istehsalçıların rəqabətli və keyfiyyətli məhsul buraxılışı nöqteyi-nəzərdən ticarət azadlığı göstərici kimi müxtəlif hesabatlarda hesablanır. Qeyd olunan səbəblərin tənzimlənməsi üçün müxtəlif ölkələrdə qeyri-tarif baryerlərindən istifadə edilir ki, buraya ixrac-idxal kvotaları (kəmiyyət məhdudiyyətləri) lisensiyalaşdırma, gömrük qiymətləndirilməsi və idxal qadağalarından istifadə edilir. Bütün qeyd olunanlar tətbiq olunduğu təqdirdə ticarətin azadlığı və ya liberallığı azalmağa doğru gedir”.\nEkspertin sözlərinə görə, sərhəddə ticarət üzrə ən yaxşı beynəlxalq təcrübə Avropa Gömrük Birliyinə üzv ölkələrinə aiddir: “Avropa Gömrük birliyinə üzv ölkələr arasında ticarət münasibətlərində məhdudiyyətlər olmadığından, xarici ticarət əməliyyatlarında şəffaflıq və hesabatlılıq, habelə yüksək keyfiyyətli mal və məhsul standartlarına könüllü riyaət mədəniyyət formalaşdığı üçün sərhəd keçid məntəqələrinə hər hansı neqativ hala rast gəlinmir. Sözügedən ölkələr üçün əsas üstünlük tərəflərin birgə ticarət-gömrük birliklərinə üzvlüyü və ya tərəflər arasında “azad ticarət sazişlərinin” mövcud olmasıdır”.\nN.Hacızadə bildirir ki, Azərbaycanda daxili istehsal fəaliyyətinin stimullaşdırılması və xarici bazarlara daha yüksək keyfiyyətli (beynəlxalq standartlara uyğun) məhsul çıxarılması üçün dövlət tərəfindən dəstək və təşviqedici proqramlar tətbiq edilir: “Sərhəddə ticarət zamanı vaxt və sərifyyatın azaldılması məqsədilə beynəlxalq təcrübənin mütərrəqi nümunələri tətbiq edilərək ixracatçılar üçün münbit şərait formalaşdırılmışdır. Fevralın 1-dən ixrac əməliyyatlarında “Yaşıl Dəhliz” sisteminin işə düşməsi xarici ticarət subyektlərinin işini daha asanlaşdıracaq. Artıq “Yaşıl Dəhliz” sisteminin üstünlüklərindən istifadə etmək istəyən Azərbaycan ixracatçılarının mütləq əksəriyyəti qoşulmaq üçün Dövlət Gömrük Komitəsinə müraciət ediblər. Sözügedən sistem vasitəsilə artıq ixracatçılar növbə gözləməyəcək və qarşıya qoyulan tələblərə könüllü riyaət edərək ixrac əməliyyatlarını daha qısa müddətdə və asan icra edə biləcəklər. Bundan əlavə, Azərbaycanın intellektual məhsulu hesab edilən “onlayn ixrac ərizəsi”ndən istifadə etməklə ixracatçılar mövcud sertifikatlarını əldə etmək üçün müraciət edə bilərlər. “Bir Pəncərə” İxraca Dəstək Mərkəzi fiziki müraciətlərin qəbul olunması üzrə aparıcı rol oynayırsa, sahibkarlar onlayn vahid ixrac ərizəsindən istifadə etməklə daha tez öz müraciətlərini həyata keçirə bilərlər. Bütün bunlar Azərbaycan sahibkarının daha qısa zaman müddətində həm icazələrin alınmasına, həm də ixrac əməliyyatlarının daha sürətli olmasına zəmin yaradacaq”.


Arif Məmmədov: "Məni qorxutmaq istəyirlər"\n“Çoxlarınız işimin "İnterpol"a verilməsinə görə narahatsınız. Narahat olmayın. Məsələyə bir gün sonra münasibət bildirməyim dünən Belçikanın dövlət strukturları ilə təhlükəsizlik və əlavə mühafizə barədə keçirdiyim müzakirələrə görədir. Bu məsələlər Avropa Birliyinin gündəliyindədir. Avropa Birliyi ölkələrinin Bakıdakı səfirlikləri Brüsseli məsələ ilə bağlı məlumatlandırırlar”.\nAzərbaycanın Avropa Şurası və Avropa Birliyindəki keçmiş nümayəndəsi Arif Məmmədov Respublika Prokurorluğunun avqustun 12-də yaydığı məlumata öz Facebook səhifəsində münasibət bildirib.\nArif Məmmədov deyir ki, Azərbaycan hakimiyyəti onun Avropada hərtərəfli müdafiə altında olduğunu yaxşı bilir: “Hökumətin məqsədi məni qorxutmaqdır. Məqsəd Ağ Marş hərəkatının etirazına yol verməməkdir”.\n"Bütün dünya onlara güləcək"\nArif Məmmədovun fikrincə, hakimiyyət yaxşı bilir ki, ağ köynəkli və qərənfilli adamları küçələrdə qovsalar, bütün dünya onlara güləcək:\n“Onlar qorxur və panikadadırlar”.\nKeçmiş səfir yaratdığı Ağ Qərənfillər hərəkatı haqda da yazır. Bildirir ki, ağ qərənfillər korrupsiyadan, ədalətsizlikdən təmizlənmənin, azadlıq və inkişafın rəmzi olacaq:\n“Texniki problemlər “Azərbaycan - 2025” proqramı ilə davamlı məşğul olmağa imkan vermir. Ancaq inanıram ki, çoxları proqramın ümumi tezisləri olan təhsil islahatı, ordu, milli fondun yaradılması ilə tanışdır. Yaxın vaxtlarda mənə peşəkarlardan ibarət güclü komanda lazım olacaq. Avropada yaşayan azərbaycanlılardan xahiş edirəm ki, Brüsseldə bu proqram üzərində işləyək”.\n"400 min avro pulum olsaydı..."\nArif Məmmədov prokurorluğun ittihamlarının əsassız olduğunu da bildirir. Yazır ki, keçmiş həmkarlarını prokurorluğa çağırıb onun əleyhinə ifadələr almaq üçün şantaj edirlər.\nƏgər istəyirlərsə, mən onlara ümumi məlumat verməyə hazıram. Mən milyonlarla avroya başa gələn abidələr və parklar salmamışam. Ancaq bu “biznes” “halal” sayılır, prokurorluq da buna müdaxilə etmir.\n“Yazırlar ki, işıq pulu ödəməmişəm. Mən Strastburqda xidmət binasında yaşamışam. Bütün dünyada səfirin rezidensiyası birinci növbədə iş yeridir. Əgər 400 min avro pulum olsaydı, hakimiyyətin “təmiz nümayəndələri”ndən fərqli olaraq ailəvi istirahətə qiyməti 30 avroya olan RYANAIR təyyarəsi ilə getməzdim”.\nSəfir Azərbaycandakı məmur ailələrinin şəxsi təyyarələrindən istifadə etdiklərini, biznes klass xidmətinin onları təmin etmədiyini yazır. Sual edir ki, bəs nəyə görə Respublika Prokurorluğu bu məsələlərlə məşğul olmur?\n“Əgər istəyirlərsə, mən onlara ümumi məlumat verməyə hazıram. Mən milyonlarla avroya başa gələn abidələr və parklar salmamışam. Ancaq bu “biznes” “halal” sayılır, prokurorluq da buna müdaxilə etmir”.\nArif Məmmədov ona qarşı başlanan cinayət işinin siyasi fikirləri ilə bağlı olduğunu bildirir.\nAvqustun 12-də Azərbaycanın Avropa Şurası və Avropa Birliyindəki keçmiş nümayəndəsi Arif Məmmədovun barəsində həbs qərarı verilib və o, beynəlxalq axtarışa verilib.\nArif Məmmədov Cinayət Məcəlləsinin 179.3.2-ci (mənimsəmə və ya israf etmə külli miqdarda törədildikdə), 308.2-ci (vəzifə səlahiyyətlərindən sui-istifadə ağır nəticələrə səbəb olduqda), 313-cü (vəzifə saxtakarlığı) və 326.1-ci (rəsmi sənədləri, ştampları və ya möhürləri oğurlama, məhv etmə) maddələri üzrə təqsirləndirilir.\nBu haqda Baş Prokurorluq avqustun 12-də məlumat yayıb.\nHazırda onun tutulub istintaqa cəlb edilməsi üçün “İnterpol”un Daxili İşlər Nazirliyinin Milli Mərkəzi Bürosu zəruri istintaq və əməliyyat-axtarış tədbirləri həyata keçirir.\nMəlumata görə, Baş prokuror yanında Korrupsiyaya Qarşı Mübarizə Baş İdarəsinin ilkin araşdırmaları zamanı aşağıdakılar aşkarlanıb:\n"Diplomatik nümayəndəliklərə avtomobil almaq üçün tətbiq edilən 27,5 faizlik güzəştən istifadə edərək, daimi nümayəndəliyin hesabına 43 min avro pul köçürüb və həmin pul BMW şirkətinə ödənib. Əldə etdiyi “BMW X5” markalı avtomobili rəsmi sənədlərdə daimi nümayəndəlik üçün aldığını göstərməklə vergi qanunvericiliyinin tələblərini kobud surətdə pozub və bununla da 8 min avro vergi ödəməkdən yayınıb. Qısa müddətdən sonra o, həmin avtomobili kənar şəxsə satmışdır. A.Məmmədovun Fransanın vergi qanunvericiliyinin tələblərini pozması ilə əlaqədar hüquqi yardımın göstərilməsi üçün həmin dövlətin səlahiyyətli orqanlarına sorğu göndərilib".\nBaş Prokurorluğun məlumatında daha sonra qeyd olunur ki, Arif Məmmədov həm də daimi nümayəndəliyin xəzinədarı vəzifəsini qanunazidd olaraq öz üzərinə götürüb, sosial-mədəni və digər tədbirlərin keçirilməsinə ayrılan vəsaitlərin xərclənməsində ciddi maliyyə pozuntularına yol verib:\nArif Məmmədov dövlət nümayəndə heyətlərinin rəsmi səfərlərinin təşkilini maliyyələşdirmək üçün saxta sənədlər tərtib etməkdə də ittiham olunur:\n"Belə ki, 2010-cu ildə Stasburqda təşkil edilən “Novruz“ şənliyi “Türksoy” Beynəlxalq Türk Mədəniyyət Təşkilatının maliyyə vəsaiti hesabına keçirildiyi halda, A.Məmmədov həmin tədbiri guya nümayəndəliyin keçirildiyi adı ilə 11 min 600 avro mənimsəyib".\nDeyilir ki, 2007-ci və 2012-ci illərdə Azərbaycan parlamentindən nümayəndə heyətinin Strasburqa səfəri zamanı qəbul, ziyafət və digər məqsədlər üçün ümumilikdə hardasa 20 min avro xərclənib. Baş Prokurorluq qeyd edir ki, həmin xərcləri Milli Məclisin İşlər İdarəsi ödəsə də, A.Məmmədov bunu guya daimi nümayəndəliyin ödədiyini göstərib.\nİttihamlar sırasında A.Məmmədovun 2007-ci ilin iyun-oktyabr ayları üzrə 18 min 500 avro əməkhaqqını öncədən alıb və sonradan həmin ilin oktyabrında yenidən 3 min 700 avro təkrarən maaş alıb. Onun həm də 2007-2012-ci illərdə evində işlətdiyi elektrik enerjisinə görə, 6 min 500 avronu nümayəndəliyin büdəcəsi hesabına ödədiyi qeyd olunur.\nA.Məmmədov həm də nümayəndəliyin balansında olan 25 min 300 manatlıq iki avtomobili Dövlət Əmlak Komitəsinin razılığı olmadan 7 min 100 avroya rəsmiləşdirib satmaqda suçlanır.\nArif Məmmədov mayın 19-da Bakının Binəqədi qəsəbəsində 15 nəfərin ölümü ilə bağlı baş verən yanğınla bağlı öz Facebook səhifəsində status yazmışdı. Bundan sonra o, vəzifəsindən geri çağrılmış və bəzi dövlət və hökumət rəsmiləri onu tənqid etmişdi. Arif Məmmədov isə bütün deyilənlərə belə cavab vermişdi:\n“Bu status bir növ qəlbimin fəryadı idi. Ancaq bunu təkcə yanan 16-mərtəbəli binaya görə yazmadım. İçimdə xeyli şey yığılıb və özü də tək məndə yox. Mənim yazdıqlarımı hamı danışır. Sadəcə açıq demirlər, evdə, mətbəxdə, qonaqlıqda, istirahətdə pıçıldaşırlar…”\nBundan sonra Hesablama Palatası onun rəhbərliyi dövründə Avropa Şurası yanında nümayəndəlikdə yoxlamalara başlayıb. Baş Prokurorluq isə ona cinayət işi açmışdı. Arif Məmmədov bütün ittihamları rədd edir. Ona qarşı başlanan cinayət işini söylədiyi siyasi fikirlərlə əlaqələndirib.\nKeçmiş səfir «Ağ Marşı» təklif edir


"Dünən "Qarabağda vuruşmaq istəyirəm" deyənlər hamısı getsin anket məlumatlarını versin" - İlham Əliyev » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı\n"Mən bu gün səhər Səfərbərlik və Hərbi Xidmətə Çağırış üzrə Dövlət Xidmətinin rəhbəri ilə danışmışam və maraqlanmışam. Dedim, mənə de, bu günlər ərzində sizin rayon şöbələrinə nə qədər adam müraciət edib ki, gedib vuruşmaq istəyir.\nMən bu rəqəmi deyəcəyəm, hər kəs onu eşitsin və özü təhlil aparsın. Dedi təqribən 150 nəfər. Dünən Şəhidlər xiyabanının qabağında nə qədər adam var idi? Minlərlə. Müraciət edənlərin sayı 150. Soruşdum daha çox haradan? Dedi ki, 60-ı Tovuzdandır ki, indi orada döyüşlər gedir. Qalanları da Azərbaycanın müxtəlif yerlərindən".\nBu sözləri Azərbaycan Prezidenti İlham Əliyev bu gün nazirlərlə keçirdiyi onlayn toplantı zamanı son hadisələrə münasibət bildirərkən deyib.\n"Ona görə, mən deyirəm, dünən "Qarabağda vuruşmaq istəyirəm” deyənlər hamısı getsin öz anket məlumatını Səfərbərlik və Hərbi Xidmətə Çağırış üzrə Dövlət Xidmətinə versin. Öz ünvanını versin, orduda xidmət etmə haqqında öz arzusunu ifadə etsin və biz lazım olan vaxtda onları cəlb edəcəyik. Yoxsa kimsə gedib qışqıracaq, insanları qanunsuz əməllərə sövq edəcək, müqəddəs Qarabağ şüarı altında özünə siyasi kapital qazanacaq və sonra nə olacaq. Necə ki, vaxtilə olub, onumu istəyirlər? Bax, real vəziyyət bundan ibarətdir. Bir daha demək istəyirəm ki, bu gün buna ehtiyac yoxdur, bu gün səfərbərliyə ehtiyac yoxdur. Lazım olarsa, bizim qurumumuz var, dövlət xidməti var, ondan sonra Müdafiə Nazirliyi var. Biz bilirik nə etmək lazımdır, nə vaxt lazımdır, hansı məsələlərin həlli üçün bizə nə qədər canlı qüvvə lazımdır. Yoxsa kimsə özündən burada küçə qəhrəmanı düzəltmək istəyirsə, bu, pis yoldur".


Ermənilər məsciddə spirt içdilər - Təxribat\n12:42 - 05 Sentyabr\nİranda yaşayan ermənilərin azərbaycanlılara qarşı təhqiredici hərəkətlər törətməsinin zaman-zaman şahidi olmuşuq.\nBizimxeber.az xəbər verir ki, ermənilər növbəti belə təxribata koronavirus dövründə Təbrizdə əl atıblar. Hətta bunun videosunu da paylaşıblar. Ancaq sonradan həmin videolar sosial şəbəkələrdən yığışdırılıb. Məlimdur ki, COVID-19-dan yana insanların məscidlərdə toplanması yasaq edilib. Ermənilər karantin rejimində məscidlərin bağlı olmasından istifadə edərək bəzi məscidlərdə spirt paylaşaraq onu içərək videoya çəkiblər. Yuxarıda qeyd etdiyimiz kimi sonradan video silinib.\nAzərbaycan Yazıçılar Birliyinin Güney Azərbaycan şöbəsinin rəhbəri Sayman Aruz Modern.az-a verdiyi məlumatda baş verənlərin gerçək olduğunu təsdiqləyib: "Təəssüflə qeyd edə bilərəm ki, bu hadisə baş verib. Pandemiya və koronavirus bəhanəsilə məscidlərə spirt gətirmək, onu içmək və o şəkildə ictimaiyyətə paylamaq günahdır, olmaz.\nVideodan da göründüyü kimi, məscidlər daxilində qablara spirt doldurur, şadlıq mərasimi kimi bunu qeyd edib videosunu çəkib sosial şəbəkələrdə paylaşırlar". Məsələ ilə bağlı insanlarınermənilərə etirazına gəlincə, Sayman Aruz belə halın olmadığını vurğulayıb: "Açığı hansısa bir ciddi etirazın şahidi olmadıq".


Dağlıq Qarabağ ətrafında sentyabrın 27-dən başlamış intensiv atışmalar vəziyyəti növbəti dəfə tammiqyaslı müharibə həddinə çatdırıb. Azərbaycan Silahlı Qüvvələri qabaqcadan planlaşdırılmış\ntəxribata cavab verməli olub. Bu, son üç ayda sayca üçuncü təxribatdır. Bəzi ekspertlərin fikrincə, gərginlik yaratmaq həmişəki kimi baş nazir Nikol Paşinyanın daxili auditoriyanın diqqətini yayındırmaq üçün istifadə etdiyi uğurlu üsullardan biridir. Başqa məsələ ki, bu, Rusiyanın mühariəyə cəlb olunması hesabına baş verir.\nBeləliklə, Yerevanın təxribatı reaksiyasız qalmayıb. Azərbaycan Silahlı Qüvvələri əks-hücuma keçərək Qarabağdakı bir sıra yaşayış məntəqələrini tutub. Bu, Ermənistanın bütün diplomatik səyləri sabotaj etmək istəyinin nəticəsidir. Ekspertlərin müşahidələrinə görə, Yerevan son iki ayda ən azı 3 dəfə təxribata əl atıb.\nİlk epizod iyulun 12-də baş verib. Həmin gün erməni tərəfi öz hərəkətlərini əsaslandırmaq üçün çox sadə səbəb göstərmişdi: guya Azərbaycan tərəfi sərhəd xəttini “UAZ” avtomobililə keçməyə cəhd edirmiş. Hərçənd bu versiyanın qəribə səsləndiyini hətta Paşinyanın özü belə, dilə gətirmişdi. O, Bakının belə primitiv üsulla cəbhə xəttinin dərinliyinə irəliləmək istəməsini şübhə altına almışdı.\nElə o vaxtdan Azərbaycan mütəmadi olaraq məlumat verirdi ki, Ermənistan onun ərazisinə diversant qruplar göndərməyə cəhd edir. Nəticədə avqustun 23-də erməni diversiya qruplarından birinin komandiri Qurgen Alaverdyan Azərbaycanın Goranboy rayonunda əsir düşüb. Yerevanda bibdiriblər ki, sən demə “döyüş mövqelərini yoxlamağa” çıxmış zabit əlverişsiz hava şəraiti səbəbindən yolunu azıbmış.\nNəhayət, üçüncü insident sentyabrın 27-də baş verib. Qazeta.ru bildirir ki, təxribata hazırlıq əvvəldən hiss olunurmuş. Görünən o idi ki, Yerevan gərginliyi artırmağa hazırlaşır. Belə ki, informasiya məkanına Türkiyənin guya sabitliyi pozmaq üçün Suriyadan Qarabağa döyüşçülər gətirməsi haqqında məlumatlar sızdırılırdı. Bundan başqa, Paşinyan hələ sentyabrın 11-də karantini 2021-ci il yanvarın 11-dək uzatmışdı.\nBu, hətta pandemiya dövrü üçün belə, görünməmiş uzunmüddətli addımdır. Amma bu, ümumi səfərbərliyi asanlaşdırır. Yerevan isə artıq səfərbərlik də elan edib.\nWorldmedia The New York Times-a (ABŞ) istinadən yazır ki, Qafqaz regionunda uzun zamandır davam edən münaqişə bu günlərdə yenidən alovlanıb. Döyüşlərə canlı qüvvənin, tank və hərbi helikopterlərin cəlb edilməsi əslində, Ermənistanla Azərbaycanın cəbhə boyu toqquşmaya deyil, uzunmüddətli hərbi əməliyyatlara hazırlaşdığını göstərir.\nİlk baxışdan bunlar strateji əhəmiyyəti o qədər də böyük olmayan dağlıq region uğrunda döyüş kimi görünür. Amma münaqişəyə Türkiyə ilə Rusiyanın cəlb edilməsi riskinin olması baş verənlərin\nəhəmiyyətini xeyli artırır.\nİstənilən halda, bu həftənin birinci günündən Dağlıq Qarabağ uğrunda döyüşlər şiddətlənib.\nToqquşmalar sentyabrın 27-də başlayıb. Artıq həm Ermənistan, həm də Azərbaycan insan təlafatı haqda məlumat verir.\nBu günədək həll edilməmiş Qarabağ münaqişəsinin kökləri Sovet İttifaqının dağılmasına, yəni 30 il əvvələ gedib çıxır. Azərbaycana aid bu bölgənin əhalisinin əksəriyyəti erməni olub. O, 1990-cı illərin əvvəlində Azərbaycan müstəqilliyini elan edib. Anklav Ermənistan tərəfindən dəstəklənir.\nQeyd edək ki, Moskva ilə Yerevan arasında hərbi saziş var. Lakin o, əməliyyatların Ermənistan ərazisinə keçəcəyi halda qüvvəyə minə bilər.\nBuna qarşılıq, NATO üzvü olan Türkiyə Azərbaycanın müttəfiqidir. Məhz bu səbəbdəndir ki, president Rəcəb Tayyib Ərdoğanın təklükəsizlik məsələləri üzrə köməkçisi hərbi toqquşmalar başlar-başlamaz, Ermənistanı qınadıqlarını bəyan edib: “Hesab edirik ki, münaqişə sülh yolu ilə həll edilə bilər. Amma Ermənistan bunda maraqlı deyil”.\nBəyanatda Ermənistandan beynəlxalq hüquqa zidd əməllərin dayandırılması da tələb olunur: “Biz Ermənistanın və ya digər ölkələrin Azərbaycana qarşı təcavüzkar addımlarına qarşıyıq. Azərbaycan xalqı ilə hökumətinin yanındayıq!” Məlum olduğu kimi, hazırda Rusiya ilə Türkiyə Suriya və Liviyada davam edən vətəndaş müharibələrində əks qüvvələri dəstəkləyir. Eyni zamanda, Ankara ilə Moskva ticarət əlaqələrini genişləndirir, qaz müqaviləsi imzalayır, Türkiyə Rusiyadan zenit raketləri belə, alır. Bütün bunlar isə ABŞ- ı narazı salır.\nTürkiyə mətbuatının məlumatına əsasən, Ermənistanla Azərbaycan arasındakı son döyüşlərdə Dağlıq Qarabağdakı hədəflərə Türkiyə istehsalı olan dronlar zərbələr endirib. Bu isə regionda döyüşlərin genişlənə biləcəyi narahatlığını artırır.\n“Rusiya postsovet respublikasına silahlı hücumu xoş qarşılamayacaq. Bu, “qırmızı xətt”in keçilməsi anlamına gələcək”, - deyə Moskva Karnegi Mərkəzinin direktoru Dmitri Trenin nəşrimizə bildirib.\nKremlin sözçücü Dmitri Peskov isə Rusiyanın böhranı aradan qaldırmağa çalışdığını söyləyib: “Söhbət indiki məqamda hərbi variantlardan getmir”.\nUzun illərdir bu problemin həllinə böyük güclər, xüsusilə Rusiya da çalışır. Həm Yerevanı, həm də Bakını silahla təchiz edən Moskva, eyni zamanda, ATƏT-in Minsk qrupunun həmsədri kimi, münaqişənin sülh yolu ilə həllinə vasitəçilik də edir.\nAmma ekspertlər hesab edir ki, pandemiya və digər problemlərə görə (məsələn, digər postsover ölkəsi olan Belarusda xalqın ayağa qalxması) böyük güclər Qafqazdakı bu münaqişə ilə bağlı xəbərdaredici siqnalları gözdən qaçırıb. Doğrudur, xarici liderlər tərəfləri atəşi dayandırmağa səsləyir. Lakin görünən odur ki, Ermənistanla Azərbaycan uzunmüddətli müharibə etmək fikrindədirlər.\n“Hər şey çoxdan buna doğru gedirdi. Hər kəs vəziyyətin gərginləşəcəyindən danışırdı”, - deyə Beynəlxalq Böhran Qrupunun Qafqaz üzrə eksperti Olesya Vartanyan nəşrimizə bildirib: “Lakin\ndiplomatik səssizlik hökm sürürdü”.\nVartanyan hesab edir ki, koronavirus pandemiyası üzündən bu yay ənənəvi diplomatik təşəbbüslər olmayıb: “Odur ki, bu, müharibəyə başlamaq üçün ideal vaxt idi”.\nAzərbaycan Prezidenti İlham Əliyev ölkədə qismən səfərbərliyin elan edilməsi haqqında sərəncam imzalayıb. O, torpaqların azad edilməsi kimi hədəfinin olduğunu açıq şəkildə bəyan edib.\nErmənistanda da səfərbərlik elan olunub.\nAzərbaycan paytaxtı Bakının beynəlxalq hava limanı bazar ertəsinə nəzərdə tutulmuş uçuşları təxirə salıb. Yerevan isə öz növbəsində, əks-hücumlar haqda danışır, döyüşlərin şiddətləndiyini deyir.\nHərbi əməliyyatların necə başladığı isə mübahisəlidir. Rəsmi Bakı ilk olaraq Ermənistanın onlara artilleriya zərbələri endirdiyini deyirsə, Yerevan bunun əskini iddia edir.\nHər halda, Azərbaycan Müdafiə Nazirliyi məqsədin status-kvonu dəyişmək, işğal altındakı əraziləri azad etmək olduğunu açıqlayıb: “Bölmələrimiz düşmənin məhvi, torpaqlarımızın işğaldan azad edilməsi uğrunda döyüş əməliyyatını davam etdirir”.\nAzərbaycan Prezidenti İlham Əliyev bildirib ki, onların hədəfi Ermənistana hücum yox, Azərbaycanın işğal altındakı ərazilərini azad etməkdir.\nBu arada, “AZƏRTAC” general-mayor Mayis Bərxudarovun fikirlərinə yer verib. O da Azərbaycan Ordusunun hədəfləri haqda danışıb: “Komandirlik etdiyim birliyin şəxsi heyəti düşməni tam məhv\netmək üçün son damla qanınadək vuruşacaq və qələbə qazanacaq!” Xatırladaq ki, tərəflər arasında hələ 2016-ci ildə baş vermiş hərbi qarşıdurma zamanı ümumilikdə 200 əsgər həyatını itirmişdi. O zaman döyüşlər Rusiyanın vasitəçiliyilə tez bir zamanda dayandırılmışdı.\nBütün yaşananlar fonunda region ekspertləri münaqişəyə digər ölkələrin cəlb oluna biləcəyindən narahatdır. Amma bu ehtimal o qədər də yüksək deyil.\nOnu da xatırladaq ki, iki ölkə arasında 1990-cı illərin əvvəlində baş vermiş genişmiqyaslı müharibə 1994-cü ildə atəşkəs sazişinin imzalanması ilə başa çatmışdı. Bu, postsovet məkanının ən qanlı münaqişələrdəndir.\nMüharibənin qızğın vaxtında Rusiya, Fransa və ABŞ ATƏT-in Minsk qrupu çərçivəsində problemin həllinə vasitəçilik etməyə razılaşıblar.\nErmənistanla Azərbaycan arasında son hərbi əməliyyatlar həm də BMT Baş Assambleyasının illik sessiyası ilə eyni dövrə təsadüf edirdi. O zaman BMT-nin baş katibi Antio Quttereş ölkələrin koronavirus pandemiyasının aradan qaldırılmasına daha çox diqqət ayırması üçün qlobal atəşkəslə bağlı çağırış etmişdi. Lakin son hərbi qarşıdurma baş katibin çağırışına məhəl qoyulmadığını göstərir.\nHər halda, Quttereş son bəyanatında da Ermənistanla Azərbaycanı hərbi əməliyyatları dayandırmağa və konstruktiv danışıqları bərpa etməyə çağırıb. Onun sözçüsü Stepan Dujarik bazar ertəsi bildirib ki, baş katib iki ölkənin liderlərilə telefonla da danışıb.“Baş katib tərəfləri atəşi dərhal dayandırmağa, hər hansı ilkin şərt irəli sürmədən konstruktiv dialoqa başlamağa çağırıb”, - deyə S.Dujarik qeyd edib.


Ətəkləri hansı uzunluqda seçməliyik? » Qadin.Net ~ İlk milli qadın portalı... Azərbaycan xanımlarına...\nƏtəkmi, paltarmı, hansı modeldə olacağına qərar verdiniz, amma ətəyin uzunluğunu doğru seçə bildinizmi? Əgər seçə bilmədinizsə olduğunuzdan qısa, olduğunuzdan kilolu və uyğunsuz görünə bilərsiniz. Bunun üçün aşağıda yazılanlara nəzər salaraq sizə uyğun ətək uzunluğunu necə seçməli olduğunuzu öyrənin...\nUzun boylu və incə, normal çəkili xanımlar:\nNə qədər şanslı biri olduğunuzu söyləməyimizə ehtiyac yoxdur. Nə geysəniz üzərinizdə şahanə dayanır. Heç bir şey sizin üçün problem deyil, çuval geysəniz belə qısqanc baxışlar üzərinizdə olacaq. Ətək uzunluğu da sizin üçün dərd deyil..Mini, midi, maksi. Ombanızın altından ayaq biləyinizə qədər hər uzunluqda olan ətəklər sizin üçün idealdır. Amma siz üzərinizdə sıx oturan bir ətəyi ayaq biləyi uzunluğunda geyməyin. Bax o zaman eynilə bir çubuq kimi görünərsiniz...\nUzun boylu və çəkili xanımlar:\nUzun boyunuzun üstünlüyündən istifadə edərək kilonuzu gizləmək istəyirsinizsə, ayaq biləklərində bitən ətək uzunluğu tam sizə görədir.. Ancaq ətək yerinə paltarları, üzərinizə sıx oturan modellər yerinə yüngül, bol kəsimləri seçməlisiniz. Əgər üst bədəniniz nisbətən incə, omba qisminiz problemlidirsə, üstü və beli oturan beldən sonra genişlənən modellər doğru seçiminiz olar.\nQısa boylu və incə,normal çəkili xanımlar:\nMini ətəklər sizi həm cazibədar, həm də şirin göstərər. Üzərinizə oturan və dizinizin üzərində bitən ətəklərin uzunluğu sizin üçün idealdır. Uzun ətəklər sizi həm daha arıq, həm də daha qısa göstərəcək.\nQısa boylu və çəkili xanımlar :\nSizin üçün ideal ətək uzunluğu diz qapağınızın üzərində bitən uzunluqdur. Çox uzun ətəklər sizi olduğunuzdan qısa göstərər. Qabarıq ətəklər də olduğunuzdan kök. Çox dar və mini ətəklər qıç boyunuzu qısaldar və qıçlarınızı olduğundan kök göstərər. Uzun ətəkləri daha çox paltarlarda seçsəniz, doğru seçim etmiş olarsınız.\nMen ne uzun nede cox qisa sevmirem\n28 fevral 2014 17:49\ninsan ozune ne yarasirsa onuda geyinmelidir\n14 avqust 2013 16:27\nmen uzun boylu oldugum ucun men lap uzun hem qisa hem normal her cur uzunluqlu yubka giyinirem buna gorede men cox xowbextem\nduzunu deyim men hec yupqa cox xowlamiram herzaman salvar geyinirem ama yupqanin geyinmek terizi olmalidi normal maraqli idi twk\nDizimin üstünən yada uzun yubkalara üstünlük verirəm.\n1 aprel 2013 17:04\nmen hundur ve normadayam tewekkurler cox yaxwi oldu\nmini yubkalar qeweng olur tebiiki oz yoldasimcun geyerem evde.ozum dizden yuxari sevmirem geyene de yaxsi baxmiram.twkler.\n4 fevral 2013 15:54\nne cox uzun nede cox qisa olmamamlidir en cox buna fikir verirem tesekkurler canim\n31 yanvar 2013 18:51\nmən çox qısa geyinmirəm.ya dizimden ya da birazca dizden yuxari.amma en çox uzun geyinməyi xoşlayıram\n23 yanvar 2013 17:50\n20 yanvar 2013 15:33\nhmm menimkimi uzun boylu normal cekili xanimlar hemiwe gozel olurrrrrrr\n20 yanvar 2013 14:54\n19 yanvar 2013 22:58\nZiyafetler ucun qisa etek geyinmeyi xowlamiram.Esas yayda men qisa mini donlar geyinirem.yarawmasa hec vaxt geyinmerem.cox tewekkurler.\nBunlardan yalnız məhrəmlərin önündə istifadə edə bilər müsəlman xanımlar\n19 yanvar 2013 18:21\nQISSA ETEKLER MENLK DEYIL NORMAL GEYIME USDUNLUK VERIREM\n19 yanvar 2013 09:54\nxebere gore tewekkurleerr\n19 yanvar 2013 09:40\nxəbərə görə çoxsağolun. yubkaları sevirəm.\n19 yanvar 2013 02:36\nhəmişə ətək alanda fikir verdiyim şey ətəyin çox mini və çox uzun olmasıdır,çalışıram,çalışıram diz qapağından biraz yuxarı olan ətəklər geyinim,belə xəbərlər bol olsun\n18 yanvar 2013 20:51


“Moskva “pis” və “çox pis” arasında seçim etməyə məcbur olacaq” - ŞƏRH - 7Times.Az – Son Xəbərlər, Dünya Xəbərləri və Multimedia\n“Moskva “pis” və “çox pis” arasında seçim etməyə məcbur olacaq” – ŞƏRH\n11 Aprel 2022, 14:07\n“Ukrayna postsovet məkanının Avropa hissəsində, Azərbaycan – Cənubi Qafqazda, Özbəkistan – Mərkəzi Asiyada yerləşir. Məntiqlə bu üç ölkəni öz təsir dairəsinə qaytarmaqla Moskva bütün postsovet məkana nəzarəti bərpa etmiş olardı. Amma Ukraynadakı uğursuzluq Rusiyanın bu istiqamətlərdə qurmuş olduğu planlarını dəyişməyə və indiki mərhələdə yeni addımlar atmağa sövq edə bilər. Belə addımlardan biri ikinci cəbhə açmaq, ikincisi isə planlarından geri çəkilməkdir”.\nSfera.az bildirir ki, bunu “Şərq-Qərb” Araşdırmalar Mərkəzinin rəhbəri, politoloq Ərəstun Oruclu deyib. Onun sözlərinə görə, ikinci addım Moskva üçün məqbul sayıla bilməz, çünki bu halda Rusiya bütün dünya qarşısında öz zəifliyini etiraf etmiş olardı:\n“Bunun da bədəli yeni dünya düzəninin formalaşmasından kənarda qalmaq deməkdir. Birinci addım isə ondan da risklidir, çünki növbəti hərbi məğlubiyyət Rusiyanın özünün mövcudluğunu sual altına qoya bilər. Odur ki, yaranmış yeni reallıqda Moskva “pis” və “çox pis” arasında seçim etməyə məcbur olacaq. Həm də ona görə ki, sözügedən hər üç ölkədə Rusiya eyni rəqiblə – Ankara ilə üzləşir. Moskvaya münasibətdə loyallığını saxlamaqla yanaşı, Ankara Ukaraynaya da hərbi yardımını əsirgəmədi, Azərbaycanla Türkiyə hərbi müttəfiqdir, Özbəkistanla isə martın sonunda imzalanan müqavilə iki ölkə arasında faktiki hərbi müttəfiqliyin rəsmiləşdirilməsidir. Başqa sözlə, hər 3 bucaqda Moskvanın qarşısına Ankara çıxır”.\nPolitoloq qeyd edib ki, bu şəraitdə bir tərəfdən Ukraynada məğlubiyyət yaşayan, digər tərəfdən isə ağır sanksiyalara məruz qalan Rusiya hər 3 nöqtədə Ankaraya güzəştə getməyə məcbur ola bilər:\n“Eyni zamanda Rusiya onunla münasibətlərini indiki səviyyədə saxlamağa çalışacaq. Belə formatda ikitərəfli Moskva-Ankara münasibətləri gələcəyə hesablanmış strategiya kimi də dəyərləndirilə bilər. Rusiyada yaxşı anlayırlar ki, sadalanan bölgələrdə Vaşinqtondan, Londondansa Ankara ilə anlaşmaq daha məqbuldur. Türkiyə üçün isə bu, regional gücə çevrilmək üçün yeni imkanlar deməkdir. Qısa vadəli bu, belədir, amma uzun vadəli baxdıqda tərəflərin hər biri gələcəkdə digərini sıxışdırıb çıxarmağı hədəfləyir. Əsas görünən budur ki, tərəflər “Avrasiya üçbucağında” açıq qarşıdurmaya getməkdə maraqlı deyillər. Məhz buna görə də Kiyevə açıq hərbi-siyasi dəstək verən Ankaraya Moskva digər NATO və Avropa Birliyi üzvlərinə olduğundan daha loyal münasibət sərgiləməkdə davam edir. Reallıq da bunu tələb edir”.


Bağlanmış 4 bankın əmanətçilərinə 633 milyon manatdan çox kompensasiya ödənilib\n2021.04.09 12:43 (UTC+04:00)\nƏmanətlərin Sığortalanması Fondu (ADIF) tərəfindən bağlanmış "AG Bank", "Amrah Bank", "NBC Bank" və "Ata Bank" üzrə 24 min 603 əmanətçiyə 633 milyon manatdan çox kompensasiya ödənişi həyata keçirilib.\nƏmanətlərin Sığortalanması Fondundan bildirilib ki, ləğv prosesində olan "AG Bank" və "NBC Bank"ın əmanətçilərinə keçən il iyunun 16-dan aprelin 7-dək "Azərbaycan Beynəlxalq Bankı" tərəfindən 248,38 milyon manat kompensasiya ödənilib. "AG Bank" üzrə 4727 əmanətçiyə 116,38 milyon manat, "NBC Bank" üzrə isə 4231 əmanətçiyə 131,99 milyon manatdan çox kompensasiya ödənilib. Ötən il iyunun 1-dən aprelin 7-dək "Kapital Bank" tərəfindən "Amrah Bank" və "Ata Bank"ın əmanətçilərinə 384,63 milyon manatdan çox kompensasiya ödənişi həyata keçirilib.\nHesabat dövründə "Amrah Bank" üzrə 5831 əmanətçiyə ödənilən kompensasiyanın məbləği 140,41 milyon manat, "Ata Bank" üzrə 9814 əmanətçiyə isə 244,22 milyon manat təşkil edib.


Goranboyun başçısı kümçülərlə görüşdü - modern.az\n24 May 2019, 15:40 |\nGoranboyun başçısı kümçülərlə görüşdü\nGoranboy rayonunda kənd təsərrüfatının ənənəvi sahələrindən olan baramaçılığın inkişafı məqsədilə davamlı tədbirlər həyata keçirilir.\nModern.az xəbər verir ki, Azərbaycan Respublikasının Prezidenti cənab İlham Əliyevin regionların mövcud iqtisadi potensialından daha səmərəli istifadə edilməsi, ixracyönümlü məhsulların istehsalı ilə bağlı verdiyi tapşırıqların icrası istiqamətində zəruri işlər görülür.\nÖtən il rayonda 9 ton 807 kiloqram barama istehsal edilmişdir. Bu əvvəlki ildəkindən 7 min 637 kiloqram çoxdur. Bu il isə 375 qutu ipəkqurdu toxumu gətirilərək baramaçılıqla məşğul olmaq istəyən 250 kümçüyə paylanmışdır. Cari ildə rayonun 47 yaşayış məntəqəsində ipəkqurdu bəslənir. Kümçülərin 15 ton barama istehsal edəcəyi gözlənilir. Goranboy rayon İcra Hakimiyyətinin başçısı cənab Məhərrəm Quliyev 24 may 2019-cu il tarixdə kümçülərlə görüşmüş, ipəkqurdunun saxlanma şəraiti ilə yaxından tanış olmuş kümçülərə lazımı köməkliklərin göstərilməsi ilə bağlı aidiyyatı üzrə müvafiq tapşırıqlar verib.\nKümçülər onlara əvəzsiz olaraq ipəkqurdu verildiyinə və baramaçılığın inkişafına göstərilən dövlət qayğısına görə ölkə rəhbərinə minnətdarlıqlarını bildiriblər.


21:20 - 06 İyul\n"Bildiyiniz kimi, modul tipli 5 xəstəxana artıq fəaliyyətdədir. Bu xəstəxanaların tez bir zamanda inşa edilməsi onu göstərir ki, biz hətta seytnot vəziyyətdə lazımi addımları ata bilərik".\nBu sözləri Azərbaycan Respublikasının Prezidenti İlham Əliyev Bakının Xətai rayonunda Fövqəladə Hallar Nazirliyinin Tibb Mərkəzinin koronaviruslu xəstələrin müalicəsi üçün nəzərdə tutulan modul tipli hospitalında yaradılan şəraitlə tanışlıqdan sonra Azərbaycan Televiziyasına, İctimai Televiziyaya və “Xəzər” Televiziyasına müsahibəsində deyib.\nBildirməliyəm ki, bu il istifadəyə verilmiş “Yeni klinika”da hazırda 350 xəstə müalicə alır. Biz qısa müddət ərzində orada çarpayıların sayını 700-750-yə çatdıracağıq. Ona görə hesablamaq çətin deyil ki, əgər buna ehtiyac yaranarsa, biz qısa müddət ərzində 5 mindən çox xəstəni yerləşdirə biləcəyik - yəni, xəstəxanalarda 2100, modul tipli 15 xəstəxanada 3 min, “Yeni klinika”da əlavə 350".\nOxunma sayı: 3367\nBaş Prokurordan Milli Məclis qarşısındakı təxribatla bağlı açıqlama\n18:00 - 05 Avqust\nBu Olimpiya kompleksləri modul tipli xəstəxanaya çevrildi\n17:56 - 05 Avqust\n17:49 - 05 Avqust


23 İyul 2016 08:59\nBu gün Tələbə Qəbulu üzrə Dövlət Komissiyası (TQDK) 2016/2017‑ci tədris ili üçün Azərbaycan Respublikasının ali təhsil müəssisələrinə qəbul olmaq istəyən cari ilin məzunları üçün II və III ixtisas qrupları üzrə qəbul imtahanı keçirir.\nKomissiyadan AzNews.az-a verlən məlumata görə, bu imtahanda iştirak etmək üçün ərizə vermiş abituriyentlər iyulun 13-dən etibarən TQDK-nın internet saytına (https://eservices.tqdk.gov.az/brxvbak/?frm=egov) daxil olaraq "İmtahana buraxılış vərəqəsi"ni çap edirlər. 17:30-a olan məlumata əsasən, 932 abituriyent "İmtahana buraxılış vərəqəsi"ni çap etməyib.\nİmtahan respublikanın 11 şəhərində - Bakı, Naxçıvan, Gəncə, Sumqayıt, Mingəçevir, Şəki, Ağcabədi, Göyçay, Şirvan, Lənkəran və Xaçmaz şəhərlərində ümumilikdə isə 55 binada aparılır.\nİmtahanların idarə olunmasına 260 imtahan rəhbəri və orta ümumtəhsil müəssisələrindən 2445 nəzarətçi-müəllim, o cümlədən zal nəzarətçisi qismində 88 nəfər ASAN Xidmətin könüllüləri cəlb olunub.


Keçi, qoyun və almada da koronavirus tapıldı - Azinforum.az İnformasiya Portalı\nAna səhifə / Tibb / Keçi, qoyun və almada da koronavirus tapıldı\nKeçi, qoyun və almada da koronavirus tapıldı\nNəticələr həqiqətən təəccüblü olub. Belə ki, laboratoriyalara göndərilən keçi, alma və.s nümunələrdə testin nəticələri müsbət çıxıb.\nBundan sonra xalqa çağırış edən Tanzaniya Prezidenti deyib: “Keçilərdən, qoyunlardan, tutuquşulardan, almalardan, hətta işlənmiş avtomobil yağından götürülən nümunələri insan adları ilə əvəz edərək laboratoriyalara göndərdik. Məsələn, Jack Fruitdən (tropik meyvə) aldığımız nümunəni 45 yaşlı Sara Samuel adlandırdıq. Yaxud tutuquşundan aldığımız nümunələri 26 yaşlı Elizabet Ane adı ilə yoxlanılmağa göndərdik. Nəticə “müsbət” oldu. Yəni meyvədən alınan maye virus daşıyıcısıdır. Baxın, bu koronavirusdan danışırıq.\nYaxud, Kwore adlı quşdan aldığımız nümunələr yenə müsbət çıxdı. Yəni nümunələri insanlardan alınmış kimi təqdim etdik və nəticələr müsbət oldu. Bu test kitlərinin arxasında kirli bir oyun var. Tanzaniyalılara tövsiyə edirəm ki, narahat olmayın, panikaya qapılmayın. Bir-birimizi qorxutmayaq. Siyasətçilər də bunu siyasi gündəm olaraq istifadə etməməlidirlər”. Azvision.az\nÖncəki “Bu metodla olsa, onda Azərbaycandakı bütün icra başçılarını həbs etmək lazımdır…”\nNövbəti Adil Qeybulla: “Koronavirusdan gündəlik xəstələnmə sayının sağalma sayını üstələməsi ciddi narahatlıq doğurur”


Müxtəlif ölkələrin tədqiqatçılarını görüşdürən konfransda iştirak imkanı – Dövlət Pedaqoji Universiteti\nMüxtəlif ölkələrin tədqiqatçılarını görüşdürən konfransda iştirak imkanı\nDövlət Pedaqoji Universiteti - Müxtəlif ölkələrin tədqiqatçılarını görüşdürən konfransda iştirak imkanı\n17-20 iyun, 2021-ci il tarixlərində III Beynəlxalq Ağdəniz Elmi Araşdırmalar konqrensi keçiriləcək. Yakın Doğu Universiteti, Balıkesir Universiteti, İqtisadi Dayanıqlılıq və Sosial Araşdırmalar İnstitutunun əməkdaşlığı ilə baş tutacaq konfransın məqsədi dünyanın müxtəlif yerlərindən elmi araşdırmalarla məşğul olan tədqiqatçıları görüşdürməkdir.\nƏvvəlki illərdə artıq iki dəfə keçirilmiş konfrans bu dəfə “Covid-19 və pandemiya dönəmi” adı ilə fəaliyyət göstərəcək. Elə pandemiyanın tələblərinə uyğun olaraq tədqiqatçılara iki cür – ənənəvi və distant formada iştirak seçimi veriləcək. Sözügedən konqrensdə sosial, humanitar, səhiyyə və təhsil sektoru ilə əlaqəli istənilən mövzuda məqalə ilə iştirak etmək mümkündür.\nKonfrans müddətində məruzə edilən elmi tədqiqat işləri sonda elektron kitab şəklində yayımlanacaq. İştirak üçün ödənişin məbləği 350 Türk Lirəsi nəzərdə tutulub.\nMəruzələrin göndərilməsi üçün son tarix, qoyulan tələblər, qeydiyyat və digər məlumatlarla daha ətraflı link vasitəsilə tanış ola bilərsiniz.


Yeniyetmə Mutant Ninja Turtles Oyuncaqları Krang dizaynını ortaya qoyur - Xəbərlər\nBununla yanaşı, Michelangelo-ya bir korsan kimi baxın.\nDarıxdığınız təqdirdə, Dimension X sərkərdəsinin və beyinə bənzər yad təhlükəsi Krangın görünüşü təsdiqləndi Dave Green's Teenage Mutant Ninja Turtles: Shadows Out . İndi Krang-ın VFX Supervisor-dan bəri davamında necə görünəcəyini bilmirik Paul helman və prodüser Michael Bay Hələ müəyyənləşdirilmədiyi tentacles sayının harada olacağını hələ də eşidirlər, amma film üçün bəzi oyuncaqlara erkən baxış bizə bir ipucu verə bilər. New York Toy Fair 2016-dan əvvəl Playmates Toys-un bu oyuncaq kolleksiyasında da Krang-ın mecha kostyumuna, soyulmuş Technodrome-a və hətta Michelangelo-nun alternativ bir pirat versiyasına da bir səbəb var. * .\nTeenage Mutant Ninja Turtles: Shadows Out xüsusiyyətləri Bebop ( Gary Anthony Williams ), Rocksteady (WWE qırıcı) Sheamus ), Casey Jones ( Stephen Amell ), Baxter Stockman ( Tyler Perry ), Mütəşəkkil Cinayətkarlıq bürosunun rəhbəri Rebecca Vincent ( Laura Linney ) və Karai ( Brittany Ishibashi ) franchayzenin yeni gələnləri olaraq April O'Neil ( Megan Fox ) və Vernon Fenwick ( Will Arnett ) Tısbağa həmkarları ilə birlikdə qayıt.\nTeenage Mutant Ninja Turtles: Shadows Out 3 iyun teatrlarda açılır bir neçə görüntü yeni Teenage Mutant Ninja Turtles: Shadows Out oyuncaqlar aşağıda (vasitəsilə CBR ):\n* Bu oyuncaqlar, mütləq filmdə görəcəyimiz şeyləri əks etdirməyəcəyi, ancaq bizə mümkün xarakter və məxluq dizaynları haqqında bir fikir verə biləcəyi xəbərdarlığı ilə gəlir.\nPlaymates Oyuncaqlar vasitəsilə görüntü\nBurada qeyd edilməli bir neçə şey var: Bunlardan biri Leonardo, Michelangelo və Rafaelin gizli, pirat və qanadlı macəralar üçün alternativ geyim almasıdır. (Donatello-ya hər zamankı kimi sevgi yoxdu.) İkincisi, Shredder-in 'The Shredder Destructor' kimi qayıtması, Turtles 'nin düşməninin bir növ robotik forması kimi səslənir. (Bir əlavə qeyd olaraq, Casey Jones burada kəskin dərəcədə zəif görünür.) İndi, bu Krang oyuncağının ən maraqlı notu onun tamamilə olmasıdır sıxılmış onun toplanmış mecha-bodysuitinə. Aşağıda daha yaxından nəzərdən keçirəcəyik.\nUlduz müharibələrində qız oyanır\nKrangın bir robot robotun qarnına doldurulmasından çox xoşbəxt olduğunu təsəvvür edə bilmirəm, amma ən azından onun təhqiramiz tentacles, Bay'ın həssaslığını qarışdırmaqda sərbəst olmayacaq. Krang-un üzündəki görünüş, ehtimal ki, bu filmdə nə baş verdiyini anlamağa çalışan sizinlə eyni.\nTexnodrom kimi tanınan mobil döyüş qalası hələ film üçün təsdiqlənməsə də, görünüş verərsə, oyuncaq versiyasından daha yaxşı görünür. Uşaqlıqda əvvəlki Technodrome oyuncağına sahib olmağım şanslı idi və yetkin yaşda yoxlanılmasa da, burada görünən bu ucuz versiyadan daha yaxşı cəhənnəmə bənzəyir. Deyilənə görə, onun dizaynı, Technodromun - ya da heç olmasa parçalarının - filmin treyleri əslində tam mənzərə içində olduğu nəzəriyyəmlə uyğundur.\nAşağıdakı daha bir neçə oyuncaqda gander almaqdan çəkinməyin:\nhulu haqqında ən yaxşı 10 qorxulu film\nox 2 sezon 11 bölüm tam bölüm\n2015 -ci ilin ən qorxulu 10 filmi\nDisney animasiyasında necə işə düzəlmək olar\nAmerika qorxu hekayəsi 2 mövsüm 8 seriya\namerikan dəhşət hekayəsi otel seriyası 1 baxış\nWalking dead 4 mövsüm 8 seriya


“Görünür, Vidadi Zeynalov hakimiyyətlə dil tapa bilib” — Arif Hacılı |\nMart 16, 2019 | Baxış sayı: 1185\n“Azərbaycanda ədalət mühakiməsi sistemi mövcud deyil. Xüsusilə tanınmış şəxslərin, dövlət məmurlarının həbsi onların törətdikləri əmələ görə yox, hakimiyyətə, hakimiyyətdə olan elitaya, onların münasibətinə bağlıdır”.\nBizimxeber.az xəbər verir ki, bunu “Yeni Sabah”a açıqlamasında Müsavat partiyasının başqanı Arif Hacılı keçmiş Rabitə və Yüksək Texnologiyalar Nazirliyinin aparat rəhbəri Vidadi Zeynalovun həbsdən azad olunmasına münasibət bildirərkən deyib.\nA. Hacılı bildirib ki, Eldar Mahmudovun rəhbərlik etdiyi nazirlikdə baş verən hadisələrə görə xeyli adam həbsdədir: “Ancaq Eldar Mahmudova heç inzibati cəza da verilməyib. Rabitə naziri azadlıqda olduğu halda, bu nazirlikdə baş verən korrupsiya hallarına görə digər şəxslər həbs olunmuşdu. Görünür, azadlığa buraxılan həmin şəxs hakimiyyətin yüksək elitası ilə dil tapa bilib və hakimiyyətə sədaqətini təsdiq etməyə nail olub. Bunun sayəsində də azadlığa çıxıb”.\nA.Hacılı bildirib ki, bu cür həbslər və ya azadlığa buraxılmalar siyasi sifarişdir: “Bir daha qeyd edirəm ki, Azərbaycanda xüsusilə tanınmış şəxslərin – istər iqtidarda, istər müxalifətdə – həbs olunması onların törətdikləri əməllərlə bağlı deyil. Ölkədə bütün nazirliklərdə, idarələrdə bu cür faktlar – korrupsiya, rüşvət mövcuddur. Bütövlükdə Azərbaycan və idarəçilik sistemi korrupsiya üzərində qurulub.\nKorrupsiya və rüşvətxorluq ölkənin idarəetmə sisteminin enerji mənbəyidir. Belə olan halda, kimlərinsə seçmə yolu ilə həbs olunmasının özü əslində bir tərəfdən siyasi xarakter daşıyırsa, digər tərəfdən həmin şəxslərin hakimiyyətin yüksək elitasına münasibətinə görə onlar haqqında qərarlar çıxarılır. Yəni burada söhbət ədalət mühakiməsindən yox, adamların həbsi və azad olunması ilə əlaqədar siyasi sifarişlə bağlılığından gedir”.\n« 49 nəfəri öldürmüş cinayətkar barədə ilkin qərar çıxarıldı (Əvvəlki)\n(Sonraki) Ermənistan Müdafiə Nazirliyi: – Arif İbrahimov Ermənistana keçib »


Badmintonçularımız beynəlxalq turnirdə birinci oldular - FOTO\n3 Dekabr 2018 06:49 (UTC+04:00)\nPublika.az xəbər verir ki, badmintonçularımızdan Edi Reski Dviçayo 1/16 finalda Kalonde Şarlesə 2:0 (21-11, 21-7) hesabı ilə qalib gəlib. Dviçayo ardınca uqandalı Fred Kirabo üzərində 2:0 (21-10, 21-8) hesablı qələbə qazanıb. 1/4 finalda Nigeriya badmintonçusu Qodvin Olofuanı 2:0 (21-3, 21-15) hesabı ilə məğlub edən Edi yarımfinala yüksəlib. Dviçayo 1/2 finalda Lüksemburq təmsilçisi Robert Manna da set vermədən qalib gəlib - 2:0 (21-10, 21-12). Badmintonçumuz həlledici görüşdə nigeriyalı Anuoluvapo Juvon Opeyor üzərində 2:0 (21-11,21-10) hesablı qalibiyyət əldə etməklə, kişilərin şəxsi yarışında "Zambia International 2018" turnirinin qalibi adını qazanıb.


Qazaxıstan universitetinin nümayəndə heyəti ATU-da qonaq olub\nAzərbaycan Tibb Universiteti Cənubi Qazaxıstan Tibb Akademiyasından nümayəndə heyətini qəbul edib. Qazaxıstanın Çimkənt şəhərində yerləşən bu universitetin II Daxili xəstəliklər kafedrasının müdiri, professor Güljan Nurbekovna Dosıbayeva və həmin kafedranın assistenti Aliyə Kadırcanovna Botabekova ATU-da qonaq olublar.\nQonaqlar əvvəlcə ATU-nun Tədris-Terapevtik Klinikasını ziyarət ediblər, müəssisənin müxtəlif şöbələri ilə tanış olublar. Klinikanın direktoru, ə.e.x., prof. Surxay Musayev nümayəndə heyətinə klinikanın strukturu, iş prosesi, tədris və müalicə işlərinin təşkili haqqında geniş məlumat verib. Qonaqlar ATU-nun I Daxili xəstəliklər kafedrasının müdiri, professor Vəsadət Əzizov və Hematologiya şöbəsinin müdiri, Dr. Şəhla Şabanova ilə də görüşüblər.\nQazaxıstandan olan nümayəndə heyətini ATU-nun elmi işlər üzrə prorektoru, dosent Rauf Bəylərov qəbul edib. Görüşdə ATU ilə Cənubi Qazaxıstan Tibb Akademiyası arasında təhsil və elm sahəsində ikitərəfli əməkdaşlıq məsələləri müzakirə edilib. Görüşdə ATU Beynəlxalq əlaqələr şöbəsinin müdiri, dosent Müşfiq Orucov, Beynəlxalq əlaqələr şöbəsinin müdirinin müavini Nigar Ələkbərova, ATU-nun Ailə təbabəti kafedrası müdiri vəzifəsini müvəqqəti icra edən Dr. İlahə Rəsul iştirak ediblər.


Erməni komandan: ”Azərbaycan böyük müharibəyə hazırlaşır”\n“Dördgünlük müharibə” dövründə erməni tərəfi cəbhədə xeyli ərazini əlindən verib. Əgər yaxın vaxtlarda bu mövqeləri qaytarmasaq, onda gələcəkdə bizi daha ciddi problemlər gözləyəcək”.\nBAKU.WS-in məlumatına görə, bunu “Yeni Ermənistan” Milli Qurtuluş Cəbhəsi Vahid Qərargahının lideri Jirayr Sefilyan deyib. Onun sözlərinə görə, “itirilmiş mövqelər”i qaytarmaq üçün hökumətə çox sayda çağırış edilib, ancaq hakimiyyət buna qulaq asmayıb:\n“Bütün çağırışlara cavab olaraq rejim qeyd edirib ki, bu mövqelər strateji əhəmiyyət daşımır. Hakimiyyət iddia edir ki, 100-200 metr ərazini “itiriblər”. Bu deyilənlərin hamısı faktiki olaraq yalandır. Faktiki itkilər daha çoxdur”, – deyə Sefilyan qeyd edib. “Yeni Ermənistan” Milli Qurtuluş Cəbhəsi Vahid Qərargahının lideri əlavə edib ki, hakimiyyət xalqa həqiqətləri deməlidir.\nSefilyanan rejimin fəaliyyətsizliyinə diqqət çəkib və bildirib ki, cəbhədə verilən bütün qurbanlar mənasızdır. “Rəqib bizə ağır zərbə vurdu. Buna cavab verə bilmək üçün ümummilli səfərbərlik lazımdır, etibarlı hökumət yaradılmalı və xalq hakimiyyəti buna məcbur etməlidir”, – deyə o qeyd edib.\nSefilyananın fikrincə, əgər əks həmlə olmasa, yaxın vaxtlarda Ermənistana daha böyük zərbə dəyəcək: “Aprel döyüşləri yalnız başlanğıcdır. Azərbaycan yeni hərbi əməliyyatlara hazırlaşır. Buna görə də bütün insan resurslarından və hərbi arsenaldan istifadə etmək lazımdır”.


FunFair Oyunları: Multiplayer qumarı daha da əyləncəli edir - 1xslots Casino\nFunFair Oyunları: Multiplayer qumarı daha da əyləncəli edir\nÇox oyunçu mexanikası slotlarda son yenilikdir və bu sektorda getdikcə populyarlaşır.\nilə danışan James Ross -dan Slot Beats şirkətin ən son buraxılışı, multiplayer qəza oyunu haqqında AstroBoombers: Aya!, əsas Baş Əməliyyat Direktoru FunFair Oyunları Lloyd Purser multiplayer oyunlarının gələcəkdə slot maşınlarında və ümumiyyətlə qumar sənayesində oynayacağı rolla bağlı fikirlərini bildirib. General.\nAstroBoomers: Aya! Qeyri-standart RGS Matrix server vasitəsilə paylanmışdır. Oyunçuların icmalarını qalaktikalararası macəraya dəvət edir, lazımi anda oyun raketindən çıxanlara x2500-ə qədər hədiyyələr təklif edir.\n"Düşünürəm ki, bu, nişan və iştirak üçün həqiqətən vacibdir" deyə Purser başladı. “Mən bir neçə ildir ki, oyunlar hazırlayır və satıram və slot maşınları əladır və həmişə öz yerini tutacaq.\n“Bəzi heyrətamiz oyunlar çıxır, lakin düyməni basmaqla oyunun sizə nə vaxt qalib gəldiyinizi və ya uduzduğunuzu bildirməsi ilə nə vaxt nağd pul çıxaracağınıza, nə edəcəyinizə fəal şəkildə qərar vermək arasında böyük fərq var. mərc edin və bundan sonra nə edəcəksiniz ..\n"Bunu başqa insanlarla etmək tamamilə fərqli bir təcrübədir və düşünürəm ki, bu, qumar oyununun gələcəyi və oyun ekosisteminə daha əyləncəli təcrübələr gətirmək üçün həqiqətən vacibdir."\nPursuer, kriptovalyutaların mərc operatorları üçün necə şirin bir yerə çevrildiyi haqqında danışdı, çünki inkişaf etməkdə olan ödəniş üsulu şirkətlərə məhsul imkanlarını əhəmiyyətli dərəcədə genişləndirməyə imkan verir.\nO, ətraflı danışdı: “Biz hesab edirik ki, bu, Bitcoin və ya Ethereum oynamağa öyrəşmiş oyunçuları olan istənilən operator üçün xoş bir yer olacaq, çünki onlar müxtəlif növ oyun platformalarında və ya kazinolarda bu cür oyunları oynamağa öyrəşmişlər.\n"Biz mümkün qədər geniş və mümkün qədər tez yayıla bilən bir oyun yaratmaq istədik ki, bu oyunda hansı valyuta növlərinin istifadə oluna biləcəyinə dair heç bir məhdudiyyət olmasın və əslində operator tərəfindən idarə olunur. .”\nMənbə - YouTube idman mərcləri icma kanalı\nFunFair Games postu: Daha maraqlı qumar təcrübəsi təklif edən çox oyunçu oyunu ilk dəfə GamblingTV.com saytında peyda oldu.


7 rayon əvəzinə, 7 müşahidəçi » Karabakhmedia.Az\n7 rayon əvəzinə, 7 müşahidəçi\nTarix:8-02-2018, 14:29 Kateqoriya:Manşet / Yazarlar\nATƏT Qarabağda, qoşunların təmas xəttində müşahidəçilərin sayını artırmaq istəyir. Yəni bu günədək ATƏT-in fəaliyyətdə olan sədrinin şəxsi nümayəndəsi Anjiy Kasprşikin tabeçiliyi altında 7 nəfər çalışırdısa, bundan sonra onların sayı 14 nəfər olacaq.\nBelə çıxır ki, bundan sonra bizə nağıl danışanların, ya da bizdən Vyanaya – ATƏT-in Baş ofisinə “donos” yazanların sayı artırılacaq. Bu vaxta qədər Kasprşik və onun komandası hansı uğuru, hansı ədalətli mövqeyi ilə yadda qalıb ki, bu heyətə yeni “ştat” ayrılır? Həm İrəvanda, həm də Qarabağda bu adama super şəraiti olan ofis və qərargah yaradıldığı deyilir. Hətta bir müddət əvvəl ermənişünas alim Qafar Çaxmaqlı deyir “Kasprşik üçün Şuşada ideal şərait yaradılıb. Onun ofisi üçün xüsusi erməni qızları seçilir”.\nİndi bu adama əlavə 7 nəfər işçi göndərirlər. 20 ildir ədalətli mövqe ortaya qoymayan “Qarabağ canişini” bundan sonra dəyişəcəkmi, erməni qızlarının əhatəsində? Mümkünsüzdür.\nAzərbaycana işğal altındakı əraziləri azad etmək gərəkdir və danışıqlarda da əsas məqsədi daim bu olub. Həmsədrlər təxribatçı erməni prezidenti susdurmaqdansa, ona tribuna verirlər, deyirlər gəlin prezidentləri növbəti dəfə görüşdürək. Biz ATƏT-dən dərdimizə dəva gözləyirdik, bunlar bizə “dəvə” – yeni müşahidəçilər göndərmək istəyirlər. Fevralın 6-7-də həmsədrlər yenə də regiona gələcəklər. Deyirlər artıq amerikalı həmsədr qabaqcadan gəlib. Niyə? Nə gətiriblər? Maraqları nədir?\nAzərbaycan “hansı tərəf birinci atəş acdı” sualına cavab axtarmır ki, bunlar təmas xəttindəki missiyanı genişləndirirlər. Azərbaycan əsgəri hər an arzu edir ki, düşmən hansısa təxribata yol versin və onun başına od ələsin – apreldəki kimi. Deməli, müşahidəçilərin sayının artırılması məhz Ermənistana lazımdır. Əslində ermənilər aprel müharibəsindən sonra təmas xəttində müşahidə kameralarının, heç olmasa daha çox müşahidəçinin yerləşdirilməsinə çalışırdı.\nErmənistan bunu özünün xilas yolu sayır. Əvvəl ümid edirdilər ki, Qarabağ müharibəsi başlasa, onları Rusiya qoruyacaq. Ancaq Bakı-Moskva münasibətləri onların bu ümidini alt-üst etdi. Qarabağdakı əsgər itkiləri erməniləri orduya getməkdən belə çəkindirib. Hesab edirlər ki, müşahidəçi çox olarsa, Azərbaycanın əl qolunu bağlamaq mümkün olacaq. Onsuz da indiki status-kvo vəziyyəti Ermənistanı tam təmin edir. Bu ölkənin nağd pulla patron almağa imkanı yoxdur, təbii ki, ona müharibə lazım deyil, elə bu şəkildə Qarabağın ilhaqının davamını istəyirlər. Bu prosesdə isə onlara artıq açıq şəkildə nə Rusiya, nə Fransa, nə də ABŞ dəstək verir. Artıq dəstək ATƏT-dən, onun missiyasından gəlir.\nAzərbaycanda bu məsələ ciddi narahatlıq yaradıb. Rəsmi Bakı da bu narahatlıqları qəbul edir və erməniləri məmnun edən anlaşmaya getmək niyyətində deyil. XİN-in mətbuat katibi Hikmət Hacıyev deyib ki, “müşahidəçilərin sayının artırılması məsələsi texniki köməkçi vasitə olaraq, intensiv və substantiv danışıqlar prosesinin tərkib hissəsi olmalıdır”. Həmçinin Milli Məclis sədrinin birinci müavini Ziyafət Əsgərov “müşahidəçilərin sayının artırılması texniki prosedur olsa da, düşünürəm ki, bu məsələni Qarabağ münaqişəsinin substantiv həllinə hesablandığı təqdirdə müzakirə etmək olar” deyib.\nAprel döyüşlərindən sonra daha çox Rusiya ekspertləri Dağlıq Qarabağ ətrafındakı 5 rayonun qaytarılacağı barədə nikbin proqnozlar səsləndirdilər. Azərbaycan isə ilkin olaraq 7 rayonun qaytarılmasını vacub sayırdı. “Nəticə” ortada: 7 rayon əvəzinə, 7 müşahidəçi yollayırlarE\nBu arada Ermənistan İnformasiya Texnologiyaları Müəssisələri İttifaqının sədri Karen Vardanyanın son açıqlaması diqqət çəkir. O, deyib ki, 18 yaşlı təcrübəsiz əsgərləri səngərlərə yığıb onlara külli miqdarda xərc çəkməkdənsə, buna səfr olunan vəsaiti özü müşahidə edə və avtomatik atəş aça bilən vasitələrə xərcləmək gərəkdir. Deməli, ermənilər artıq ATƏT müşahidəçilərinə arxayın olub əsgərləri də səngərlərdən yığışdırmaq, əvəzinə cihazlar quraşdırıb dövranlarını sürmək istəyirlər.\nKasprşik dəfələrlə bildirib ki, onun mandatının əsas mahiyyəti tərəflər arasında etimadın qurulmasıdır. Yəni bu illərdə missiya öz hədəfinə çatmayıbsa, daha 20 il fəaliyyət göstərməsi sadəcə, vaxtı uzatmağa xidmət edəcək…


Birləşmiş Ştatlar COVID-19-a qarşı mübarizəni gücləndirir\nABŞ Dövlət Katibi Antoni Blinken Omikron variantının ortaya çıxması, həyatları xilas edən qayğı və peyvəndlərə ədalətli çıxış üçün davamlı çağırışlarla dünyanın COVID-19-a qlobal reaksiyasının kritik nöqtəsində olduğunu deyib.\nBuna görə də Birləşmiş Ştatlar COVID-19 ilə qlobal mübarizədə çalışan yeddi beynəlxalq təşkilatı dəstəkləmək üçün Amerika Xilasetmə Planı Aktından əlavə 580 milyon dollar ayırır. Bu günə qədər ABŞ dünya üzrə 110-dan çox ölkə və iqtisadiyyatla 350 milyondan çox vaksin dozasını paylaşıb.\nBirləşmiş Ştatlar bu virus və onun təsirləri ilə mübarizə məqsədi ilə tərəfdaşlarına həyat qurtaran sağlamlıq, iqtisadi və humanitar COVID-19 yardımı üçün 19,6 milyard dollardan çox vəsait ayırır.\n"Omikron variantının sürətlə yayılması hamımızın bu pandemiyaya son qoymaq üçün səylərimizi sürətləndirməyə davam etməli olduğumuzu və hamımız təhlükəsiz olana qədər heç birimizin təhlükəsiz olmadığımızı gücləndirir" -deyə, Antoni Blinken.\nƏlavə 580 milyon dollarla Birləşmiş Ştatlar pandemiyanın sona çatmasına kömək etmək üçün gördükləri kritik işi sürətləndirmək üçün yeddi belə tərəfdaşa dəstək verir. Bu maliyyəyə Ümumdünya Səhiyyə Təşkilatına 280 milyon dollar, o cümlədən Fövqəladə Hallar üçün Ehtiyat Fonduna 50 milyon dollar, xüsusən də müşahidə və laboratoriya testləri vasitəsilə COVID-19-un yayılmasının qarşısını almaq üçün ayrılan vəsait daxildir.\n170 milyon dollar Birləşmiş Millətlər Təşkilatının Uşaq Fonduna yüksək riskli və həssas əhali də daxil olmaqla, bütün dünyada COVID-19 peyvəndlərini çatdırmaq üçün səylərini genişləndirəcək.\nAmerika qitəsində COVID-19 peyvəndlərinin tətbiqi və monitorinqini dəstəkləmək üçün texniki əməkdaşlığı təmin etmək üçün Pan Amerika Səhiyyə Təşkilatını maliyyələşdirmək üçün 75 milyon dollar nəzərdə tutulub.\n20 milyon dollar COVID-19-un sosial-iqtisadi təsirini aradan qaldırmaq üçün Birləşmiş Millətlər Təşkilatının İnkişaf Proqramına gedəcək. Daha 20 milyon dollar Birləşmiş Millətlər Təşkilatının Əhali Fonduna COVID-19 ilə bağlı ana və neonatal ölüm və xəstələnmə nisbətlərini azaltmaq səylərində kömək edəcək. 10 milyon ABŞ dolları Ərzaq və Kənd Təsərrüfatı Təşkilatına heyvanlarla yoluxan xəstəliklər üçün sağlamlıq nəzarətini, erkən xəbərdarlıq və risk qiymətləndirmə vasitələrini təkmilləşdirmək üçün gedəcək; və 5 milyon dollar gender əsaslı zorakılığın qarşısının alınması və onlara cavab vermək üçün BMT-nin Qadınlar proqramlarını maliyyələşdirəcək.\nBu resurslar Prezident Baydenin 2022-ci ildə COVID-19 pandemiyasına son qoymaq üçün qlobal ambisiyanı yüksəltmək öhdəliyinə uyğun olaraq, Birləşmiş Ştatların və Amerika xalqının daha sağlam, daha təhlükəsiz dünyaya olan dərin öhdəliyini əks etdirir.


Kəlbəcərin icra başçısı hərəkətə keçdi » Demokratik.Az\nDemokratik.Az » Xəbərlər » Ölkə içi » Kəlbəcərin icra başçısı hərəkətə keçdi\n12 iyul 2020, 17:21\nKəlbəcərin icra başçısı Azər Qocayev bugün hərəkətə keçib. İcra başçısı dünən - 11 iyul 2020-ci il tarixdə Gəncə şəhərinə yağan güclü yağış nəticəsində Gəncə şəhəri, Gülüstan qəsəbəsində məskunlaşmış Kəlbəcərlilərin problemlərinin həlli istiqamətində işlərə başlayıb.\n"Demokratik.Az"-ın rəsmi mənbələrə istinadən xəbərinə görə, icra başçısı günorta saatlarında Gəncənin Gülüstan qəsəbəsində yerləşən Azərbaycan Dövlət Aqrar Universitetinin 6 saylı yataqxanasına və "Atçılıq" adlanan yaşayış massivinə baş çəkib.\nİcra başçısı yaranmış çətinliklərin aradan qaldırılması məqsədi ilə yaranmış vəziyyətlə ətraflı tanış olmaqla problemin tezliklə aradan qaldırılması üçün aidiyyatı qurumlarla birgə aşağıdakı işlərə göstəriş verilmişdir:\n- Əraziyə Fövqəladə Hallar Nazirliyinin əməkdaşları dəvət edilmiş, sakinlərin evlərinə və həyətlərinə dolmuş suyun ərazidən təmizləməsi işləri hazırda davam etdirilir.\n- Kəlbəcər rayon Suvarma Sistemləri İdarəsinin rəhbərliyinə müvafiq tapşırıq verilmiş, Gəncə-Göygöl suvarma kanalının bərpa edilməsi üçün əraziyə 2 ədəd texnika cəlb edilərək kanalın dağılmış hissələri lil qatlarından təmizlənmış və hazırda müəyyən bərkitmə işləri aparılır.\n- ADAU-nun 6 saylı yataqxanasının dam örtüyünün təmir edilməsi üçün Kəlbəcər RİH tərəfindən Qaçqınların və Məcburi Köçkünlərin İşləri üzrə Dövlət Komitəsinə rəsmi müraciət edilmiş və müraciət əsasında Komitənin Qərb bölgəsi üzrə Təmir-Tikinti İdarəsinin əmakdaşları ilə birgə binaya baxış keçirilmişdir. Yataqxananın dam örütüyünün təmir edilməsi məqsədi ilə müəyyən inşaat materialları alınaraq su ötürücü boruların bir hissəsi dəyişdirilmiş və yaxın günlərdə isə binanın dam örtüyü hopturulmuş karton (tol) ilə yenidən örtülərək təmir olunacaqdır.


Azad Fikir Universiteti: Yeni mövsümədək mühazirələri bərpa edə bilməyəcəyik\nLayihə məsulları Amerikanın Səsinin suallarını cavablandırıb\nBu gün səhər Azad Fikir Universiteti rəsmi Facebook səhifəsi vasitəsilə bəyanat yayıb. Bəyanatda deyilir ki, prokurorluq orqanları bu gün Azad Fikir Universitetinin qapısından möhürü götürüb. Lakin AFU-nun yerləşdiyi Səməd Vurğun 34 ünvanındakı binanın sahibi icarə müqaviləsinə xitam verərək ofisin boşaldılmasını tələb edib. Bu səbəbdən AFU öz ofisini tərk etməli olub. Amerikanın Səsi Azad Fikir Universitetinin layihə məsullarına olayla bağlı sorğu göndərib. Lahiyə icraçılarının Amerikanın Səsinin suallarına göndərdiyi cavabları sizə təqdim edirik.\nSual: Azad Fikir Universitetinin gələcək fəaliyyəti nədən ibarət olacaq? Ümumiyyətlə AFU fəaliyyətini davam etdirəcəkmi?\nCavab: Hal-hazırda Azad Fikir Universitetinin ofisi olmadığından, biz də texniki olaraq tədbir keçirmək imkanlarından məhrumuq. Yeni ofisin tapılması bir neçə ay çəkdiyindən, eyni zamanda AFU-da cari mövsümün bitməsinə bir ay qaldığından, biz yeni mövsümün əvvəlinə kimi (sentyabr-oktyabr) mühazirə və digər tədbirləri bərpa edə bilməyəcəyik. Hal-hazırda mövcud durumdan çıxış yollarını dəyərləndiririk.\nSual: Yeni ofis axtarışınız başlayıbmı? Nə zaman yeni ofisə köçməyi düşünürsünüz?\nCavab: Azad Fikir Universitetinin hər mühazirəsinə orta hesabla 60-70, bəzən isə daha çox dinləyici gəlir. Buna görə də layihəmizin tələblərinə uyğun ofisin tapılması işimizi xeyli çətinləşdirir. Bakıda normal sayda dinyləyicinin toplana biləcəyi və tədbirlərə hər kəsin rahat gələ biləcəyi yer tapmaq kifayət qədər çətin işdir.\nSual: AFU-nun qapısı möhürlü olduğu müddətdə ofisdən nəsə müsadirə edilibmi?\nCavab: Azad Fikir Universitetinin ofisindən bir kompüter və layihələrimizlə bağlı sənədlər müsadirə edilib.\nSual: Çıxarıldığınız ofislə müqaviləniz nə zaman başa çatırdı? Bunu nə ilə əsaslandırdılar?\nCavab: Ofisin icarə müqaviləsi 2012-ci ilin dekabrında 1 illik müddətə imzalanmışdı. Müqavilənin xitam verilməsinə əsas isə ofisi təyinatı ilə istifadə etməməyimiz iddiasıdır. Amma bina rəhbərliyinin bizə təqdim etdiyi səbəb əsassızdır. Həmin ofisin məhz Azad Fikir Universitetinin fəaliyyəti üçün istifadə ediləcəyi öncədən onlara bildirilmişdi.\nSəfir Morninqstar: Azad Fikir Universitetində olmaqdan şərəf duyuram\nOL! Hərəkatı: Prokurorluğu AFU-nun ofisini dinləyicilərin üzünə açmağa çağırırıq\n"Azad Fikr"i möhürlədilər [Video]


Xaçmaz rayonunun Aşağıoba və Xuray kəndlərinə ilk dəfə təbii qaz verildi.\nSOCAR-ın “Azəriqaz” İstehsalat Birliyi tərəfindən respublika ərazisində qaz təchizatı sisteminin yenidən qurulması, kənd və qəsəbələrin qazlaşdırılması həmçinin uzun müddət təbii qaz almayan yaşayış məntəqələrinin yenidən mavi yanacaqla təmin edilməsi istiqamətində görülən məqsədyönlü tədbirlər 2018-ci ildə də davam etdirilməkdədir. Bu məqsədlə,martın 12-də Xaçmaz rayonunun Aşağıoba və Xuray kəndlərinə ilk dəfə təbii qazın verilməsi sakinlərinin böyük sevincinə səbəb olmuşdur.\nKəndlərə təbii qazın verilməsi münasibəti ilə keçirilən tədbirdə rayon İcra Hakimiyyətinin və “Azəriqaz” İstehsalat Birliyinin təmsilçiləri, ictimaiyyət nümayəndələri iştirak etmişlər. Bildirilmişdir ki, yaşayış məntəqələrinin qazlaşdırılması üçün birpilləli sistem əsasında ümumi uzunluğu 51 906 metr müxtəlif diametrli polietilen və metal borularla daşıyıcı, eləcə də məhəllədaxili qaz xətləri çəkilmiş, 336 sayğac və fərdi tənzimləyici quraşdırılmışdır.\nHazırda Xaçmaz rayonunun Meşəli, Sahillər, Turist, Dalğalı, Samurçay qəsəbələrində və Qaracik Zeyid, Çaxçaxlı, Pərdiqıran, Seyidlikəndyeri, Aslanoba, Vələmir kəndlərində tikinti quraşdırma işləri davam etdirilir. Tezliklə tikintisi başa çatmış yaşayış məntəqələrinə də ardıcıllıqla təbii qazın verilişi təmin ediləcəkdir.\nTəbii qazla təmin olunan kənd sakinləri Azərbaycan Respublikasının Prezidenti cənab İlham Əliyevə minnətdarlıqlarını bildirmişlər.


Riçard Almeyda: “Kişi olmaq lazımdı”\n"Qarabağ"ın futbolçusu Riçard Almeyda Çempionlar Liqasının III təsnifat mərhələsinin APOEL-lə cavab oyunundan sonra jurnalistlərin suallarını cavablandırıb.\nFutbolinfo.az xəbər verir ki, millimizin də şərəfini qoruyan braziliyalı 0:2 hesablı məğlubiyyətə aydınlıq gətirib.\n- Bu gün futbol elədi ki, ani diqqətsizlik olanda rəqib səni cəzalandırır. Biz də əlimizə düşən imkanları qola çevirsəydik, bəlkə də, fərqli olardı. Başımızı dik saxlamalı, irəli baxmalıyıq.\n- Yox, orada da ani diqqətsizlikdən buraxmışdıq. Bu gün də diqqətsizlik oldu. Zubirin, mənim, Slavçevin qol epizodları oldu, yararlana bilmədik. Uduzmağı da bacarmaq lazımdı. APOEL-i qələbə münasibətilə təbrik etməliyik.\n- Bunun üçün baş məşqçimiz var. O, hamımıza eyni gözlə baxır. Kiməsə futbolu öyrədən məşqçidi. Məyusuq, bu qədər azarkeş gəlmişdi. İstəyirdik ki, onları sevindirək. Bu gün çox möhtəşəm idilər. Əlimizdə imkan var ki, Avropa Liqasının qrupuna düşək. Ümid edirəm ki, “Neftçi” də İsraildə “Bney Yehuda” səddini keçəcək. Avropa Liqasının qruplarında ölkəmizi təmsil etmək istəyirik.\n- Bunun üçün çox təcrübəli baş məşqçimiz, təcrübəli futbolçularımız var. Bu, ilk məğlubiyyət deyil. Ötən il də BATE-yə uduzmuşduq. Yığıldıq, toparlandıq. Kişi olmaq və məğlubiyyəti qəbul etmək lazımdı. Eniş-yoxuşlar olur, bunların öhdəsindən gəlməyi bacarmalıyıq.\n- Bu gün “Qarabağ” özünə bənzəmirdi. Sırf nəticə üçün oynamaq mümkün olmazdı?\ntarix: 14-08-2019 09:00


6 Sentyabr 2014 09:02\nYüksək Texnologiyalar Parkında fəaliyyət göstərən Azərbaycan İT şirkəti “Neuron Technologies” xəstəxanaların elektron idarəetmə sistemlərinin inteqrasiyası üzrə dünyanın qabaqcıl texnologiyalarının ölkəmizə tətbiqi üzrə fəaliyyətə başlayıb.\n“Qafqazinfo”nun məlumatına görə, şirkət tərəfindən bu istiqamətdə dünyanın qabaqcıl texnologiya şirkətləri ilə tərəfdaşlıqlar qurulub.\nBu istiqamətdə İtaliya, Böyük Britaniya, Belçika, Türkiyə və digər ölkələrin mövcud təcrübəsi öyrənilib.\nSistem müasir xəstəxana idarəetməsində və digər xəstəxana informasiya sistemlərində mövcud idarəetmə modullarının hamısını, həmçinin, xəstəxanaya müraciət edən pasiyentlər və onların yaxınları üçün məlumat ekranı sistemini özündə birləşdirir. Toxunuşla çalışan şəbəkə köşkü pasiyentlərin görüş almasını və növbə gözləmədən qeydiyyatdan keçməsini təmin edir. Eyni zamanda, "Ağıllı kart" sisteminin tətbiqi vasitəsilə xəstəxana personalının giriş-çıxışına nəzarət edilir. Xəstəxanada istifadə edilən sistemin istifadəçi pəncərəsi sadə, qrafik və standart ekranları ilə proqramın istifadəsini çox asanlaşdırıb.\nProqram tam şəkildə Azərbaycan dilində tərtib olunacağından yerli ehtiyaclara və tələbatlara uyğunlaşdırılacaq. Barkodla mobil qaydada oxuna bilinən "NFC xəstə biləkliyi" və xəstələrin yataqlarının başında quraşdırılmış planşet tipli kompüterlər vasitəsilə hər bir xəstə haqqında məlumatları əlçatandır və müxtəlif əməliyyatlar həyata keçirmək imkanları mövcuddur.